Suvestinė redakcija nuo 2011-02-18 iki 2011-03-19

Įsakymas paskelbtas: Žin. 2009, Nr. 18-722, i. k. 1092330ISAK0003D-81

LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL LIETUVOS ŽUVININKYSTĖS SEKTORIAUS 2007–2013 METŲ VEIKSMŲ PROGRAMOS ANTROSIOS PRIORITETINĖS KRYPTIES „AKVAKULTŪRA, ŽVEJYBA VIDAUS VANDENYSE, ŽUVININKYSTĖS IR AKVAKULTŪROS PRODUKTŲ PERDIRBIMAS IR RINKODARA“ PRIEMONĖS „ŽVEJYBA VIDAUS VANDENYSE“ VEIKLOS SRITIES „INVESTICIJOS Į VIDAUS VANDENŲ ŽVEJYBOS INFRASTRUKTŪRĄ“ ĮGYVENDINIMO TAISYKLIŲ PATVIRTINIMO

2009 m. vasario 10 d. Nr. 3D-81

Vilnius

Vadovaudamasis 2006 m. liepos 27 d. Tarybos reglamentu (EB) Nr. 1198/2006 dėl Europos žuvininkystės fondo (OL 2006 L 223, p. 1), 2007 m. kovo 26 d. Komisijos reglamentu (EB) Nr. 498/2007, nustatančiu išsamias Tarybos reglamento (EB) Nr. 1198/2006 dėl Europos žuvininkystės fondo įgyvendinimo taisykles (OL 2007 L 120, p. 1), Lietuvos žuvininkystės sektoriaus 2007–2013 metų veiksmų programa, patvirtinta Europos Komisijos 2007 m. gruodžio 17 d. sprendimu C/2007/6703, Lietuvos Respublikos Vyriausybės 2007 m. vasario 13 d. nutarimu Nr. 190 „Dėl institucijų, atsakingų už Lietuvos žuvininkystės sektoriaus 2007–2013 metų veiksmų programos įgyvendinimą, paskyrimo“ (Žin., 2007, Nr. 22-840; 2008, Nr. 143-5707) ir atsižvelgdamas į Lietuvos žuvininkystės sektoriaus 2007–2013 metų veiksmų programos administravimo taisykles, patvirtintas Lietuvos Respublikos žemės ūkio ministro 2007 m. liepos 13 d. įsakymu Nr. 3D-339 (Žin., 2007, Nr. 83-3404; 2009, Nr. 27-1060):

Preambulės pakeitimai:

Nr. 3D-512, 2009-07-15, Žin., 2009, Nr. 85-3620 (2009-07-18), i. k. 1092330ISAK003D-512

1. Tvirtinu Lietuvos žuvininkystės sektoriaus 2007–2013 metų veiksmų programos antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Žvejyba vidaus vandenyse“ veiklos srities „Investicijos į vidaus vandenų žvejybos infrastruktūrą“ įgyvendinimo taisykles (pridedama).

2. Pavedu Nacionalinei mokėjimo agentūrai prie Žemės ūkio ministerijos parengti ir patvirtinti darbo tvarkos aprašus.

ŽEMĖS ŪKIO MINISTRAS	KAZYS STARKEVIČIUS

PATVIRTINTA

Lietuvos Respublikos žemės ūkio

ministro 2009 m. vasario 10 d.

įsakymu Nr. 3D-81

(Lietuvos Respublikos žemės ūkio

ministro 2010 m. balandžio 2 d.

įsakymo Nr. 3D-320 redakcija)

LIETUVOS ŽUVININKYSTĖS SEKTORIAUS 2007–2013 METŲ VEIKSMŲ PROGRAMOS ANTROSIOS PRIORITETINĖS KRYPTIES „AKVAKULTŪRA, ŽVEJYBA VIDAUS VANDENYSE, ŽUVININKYSTĖS IR AKVAKULTŪROS PRODUKTŲ PERDIRBIMAS IR RINKODARA“ PRIEMONĖS „ŽVEJYBA VIDAUS VANDENYSE“ VEIKLOS SRITIES „INVESTICIJOS Į VIDAUS VANDENŲ ŽVEJYBOS INFRASTRUKTŪRĄ“ ĮGYVENDINIMO TAISYKLĖS

I. BENDROSIOS NUOSTATOS

1. Lietuvos žuvininkystės sektoriaus 2007–2013 metų veiksmų programos antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Žvejyba vidaus vandenyse“ veiklos srities „Investicijos į vidaus vandenų žvejybos infrastruktūrą“ įgyvendinimo taisyklių (toliau – Taisyklės) tikslas – nustatyti paramos teikimo pagal Lietuvos žuvininkystės sektoriaus 2007–2013 metų veiksmų programos antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Žvejyba vidaus vandenyse“ veiklos sritį „Investicijos į vidaus vandenų žvejybos infrastruktūrą“ (toliau – Priemonės veiklos sritis) tvarką.

2. Taisyklės parengtos vadovaujantis 2006 m. liepos 27 d. Tarybos reglamentu (EB) Nr. 1198/2006 dėl Europos žuvininkystės fondo (OL 2006 L 223, p. 1), 2007 m. kovo 26 d. Komisijos reglamentu (EB) Nr. 498/2007, nustatančiu išsamias Tarybos reglamento (EB) Nr. 1198/2006 dėl Europos žuvininkystės fondo įgyvendinimo taisykles (OL 2007 L 120, p. 1), Lietuvos žuvininkystės sektoriaus 2007–2013 metų veiksmų programa, patvirtinta Europos Komisijos 2007 m. gruodžio 17 d. sprendimu Nr. C/2007/6703 (toliau – Veiksmų programa), Lietuvos Respublikos Vyriausybės 2007 m. vasario 13 d. nutarimu Nr. 190 „Dėl institucijų, atsakingų už Lietuvos žuvininkystės sektoriaus 2007–2013 metų veiksmų programos įgyvendinimą, paskyrimo“ (Žin., 2007, Nr. 22-840; 2008, Nr. 143-5707) ir Lietuvos žuvininkystės sektoriaus 2007–2013 metų veiksmų programos administravimo taisyklėmis, patvirtintomis Lietuvos Respublikos žemės ūkio ministro 2007 m. liepos 13 d. įsakymu Nr. 3D-339 (Žin., 2007, Nr. 83-3404; 2009, Nr. 27-1060; 2010, Nr. 19-916) (toliau – Veiksmų programos administravimo taisyklės).

3. Šiose taisyklėse vartojamos sąvokos:

Bendrosios išlaidos – atlyginimas inžinieriams, architektams, konsultantams ir ekspertams, konsultuojantiems techniniais, technologiniais, ekonominiais ir organizaciniais, teisiniais projekto įgyvendinimo klausimais, kai tokios paslaugos nėra tęstinė veikla, susijusi su juridinio asmens įprastine veikla ir išlaidomis; taip pat su statinio projekto (įskaitant ekspertizę) rengimu susijusios išlaidos, projekto techninio tyrimo, patentų, licencijų ir statybos leidimų įsigijimo išlaidos bei turto, kuriam įsigyti ar sukurti buvo naudota parama, draudimo projekto įgyvendinimo laikotarpiui išlaidos.

Pelno nesiekiantis ūkio subjektas – ūkio subjektas, kurio veiklos tikslas nėra pelno siekimas (pvz., visuomeninės organizacijos, viešosios įstaigos, asociacijos, labdaros ir paramos fondai ir kt.).

Išlaidų apmokėjimo įrodymo dokumentai – banko sąskaitos išrašai, kasos išlaidų orderiai ar kiti dokumentai, kuriais įrodoma, kad pagal išlaidų pagrindimo dokumentus buvo atliktas mokėjimas.

Kitos Taisyklėse vartojamos sąvokos apibrėžtos reglamente (EB) Nr. 1198/2006, reglamente (EB) Nr. 498/2007, Lietuvos Respublikos žuvininkystės įstatyme (Žin., 2000, Nr. 56-1648; 2004, Nr. 73-2527), Veiksmų programos administravimo taisyklėse ir kituose teisės aktuose.

II. PRIEMONĖS TIKSLAi ir uždaviniai

4. Priemonės „Žvejyba vidaus vandenyse“ tikslai:

4.1. suderinti žvejybos pajėgumus su esamais žuvų ištekliais ir sukurti konkurencingą vidaus vandenų žvejybos laivyną;

4.2. sukurti konkurencingo žvejybos verslo vidaus vandenyse sistemą ir užtikrinti žuvų išteklių apsaugą.

5. Priemonės veiklos srities uždaviniai:

5.1. sukurti žvejybos laivų aptarnavimo infrastruktūrą prie Kuršių marių;

5.2. įrengti žuvų iškrovimo ir pirminės žuvininkystės produktų pardavimo punktus.

III. REMIAMA PRIEMONĖS VEIKLOS SRITIS

6. Pagal Priemonės veiklos sritį „Investicijos į vidaus vandenų žvejybos infrastruktūrą“ bus remiamos investicijos į verslinės žvejybos vidaus vandenyse infrastruktūros objektus.

IV. TINKAMI IR NETINKAMI PAREIŠKĖJAI

7. Paramos paraiškas pagal Priemonės veiklos sritį (toliau – paramos paraiška) gali teikti fiziniai ar juridiniai asmenys, valdantys uostą, prieplauką, pakrantę ar jų dalis nuosavybės, nuomos, subnuomos, panaudos arba patikėjimo teise (toliau – pareiškėjas).

8. Pareiškėjas ar pareiškėjo atstovas (kai pareiškėjas – juridinis asmuo) turi būti ne jaunesnis kaip 18 metų amžiaus.

9. Pareiškėjas laikomas netinkamu ir negali teikti paramos paraiškos, jeigu:

9.1. yra iškelta byla dėl bankroto arba jis yra likviduojamas;

9.2. yra priimtas galutinis sprendimas dėl:

9.2.1. pareiškėjo, ketinusio gauti arba gavusio paramą iš Specialiosios žemės ūkio ir kaimo plėtros paramos programos, Europos žemės ūkio orientavimo ir garantijų fondo, Europos žemės ūkio garantijų fondo, Europos žemės ūkio fondo kaimo plėtrai, Žuvininkystės orientavimo finansinio instrumento, Europos žuvininkystės fondo (toliau – EŽF), paramos sutarties ar paramos skyrimo sąlygų pažeidimo, kai pažeidimo suma lygi arba didesnė kaip 34 528 Lt. Tokiu atveju pareiškėjas neturi teisės pretenduoti į paramą 1 (vienerius) metus nuo galutinio sprendimo priėmimo dienos;

9.2.2. pareiškėjo įvykdytos nusikalstamos veikos, susijusios su parama iš Specialiosios žemės ūkio ir kaimo plėtros paramos programos, Europos žemės ūkio orientavimo ir garantijų fondo, Europos žemės ūkio garantijų fondo, Europos žemės ūkio fondo kaimo plėtrai, Žuvininkystės orientavimo finansinio instrumento, EŽF. Tokiu atveju pareiškėjas neturi teisės pretenduoti į paramą 2 (dvejus) metus nuo galutinio sprendimo priėmimo.

10. Pareiškėjas gali teikti tik vieną paramos paraišką pagal Priemonės veiklos sritį. Jei pirmoji paramos paraiška neišregistruota ar atmesta, kita to paties pareiškėjo pateikta paramos paraiška atmetama. Pakartotinai paramos pagal tos pačios Priemonės veiklos sritį galima kreiptis tik įgyvendinus ankstesnįjį EŽF lėšomis finansuojamą projektą, t. y. ne anksčiau kaip pateikus paskutinį mokėjimo prašymą ir galutinę projekto įgyvendinimo ataskaitą.

V. TINKAMUMO GAUTI PARAMĄ KRITERIJAI

11. Pareiškėjas paramos paraiškos pateikimo dieną turi atitikti tinkamumo gauti paramą kriterijus, kurie vertinami pagal pateiktus duomenis bei viešuosiuose registruose esančią informaciją. Bendrieji tinkamumo gauti paramą kriterijai:

11.1. paramos paraišką teikia pareiškėjas, įvardytas tinkamu pareiškėju pagal šių Taisyklių IV skyrių;

11.2. projekte numatyti veiksmai ir išlaidos prisideda prie Taisyklių II skyriuje nurodyto (-ų) Priemonės veiklos srities tikslo (-ų) ir vieno ar kelių uždavinių įgyvendinimo;

11.3. pareiškėjas patvirtina ir įsipareigoja užtikrinti, kad išlaidos, kurioms finansuoti prašoma paramos, nebuvo, nėra ir nebus finansuojamos iš kitų nacionalinių programų ir Europos Sąjungos (toliau – ES) fondų;

11.4. pareiškėjas įsipareigoja užtikrinti, kad įgyvendintas projektas atitiks ES ir Lietuvos Respublikos gyvūnų gerovės, veterinarijos, higienos, maisto kokybės reikalavimus (šis reikalavimas netaikomas, jei numatytos investicijos neturi įtakos minėtų reikalavimų laikymuisi);

11.5. pareiškėjas įsipareigoja užtikrinti, kad įgyvendintas projektas atitiks ES ir Lietuvos Respublikos aplinkosaugos reikalavimus (Lietuvos Respublikos planuojamos ūkinės veiklos poveikio aplinkai vertinimo įstatymas (Žin., 1996, Nr. 82-1965; 2005, Nr. 84-3105), Statybos techninis reglamentas STR 1.05.05:2004 „Statinio projekto aplinkos apsaugos dalis“, patvirtintas Lietuvos Respublikos aplinkos ministro 2003 m. gruodžio 24 d. įsakymu Nr. 701 (Žin., 2004, Nr. 50-1675);

11.6. projekte turi būti numatyta, kad objektu, kuriam prašoma paramos, bus naudojamasi tik verslinės žuvininkystės tikslais;

11.7. jei projekte numatyti statybos (nauja statyba, rekonstrukcija, kapitalinis remontas) ar infrastruktūros darbai, turi būti pateiktas:

11.7.1. Statinio projektavimo sąlygų sąvadas (išskyrus nesudėtingus statinius (tarp jų laikinus statinius), parengtas vadovaujantis STR 1.05.07:2002 „Statinio projektavimo sąlygų sąvadas“, patvirtintas Lietuvos Respublikos aplinkos ministro 2002 m. balandžio 30 d. įsakymu Nr. 215 (Žin., 2002, Nr. 55-2200). Jei projekto metu yra numatoma nesudėtingų statinių (tarp jų laikinų statinių) statyba ir statinys yra statomas kultūros paveldo objekto teritorijoje ar saugomoje teritorijoje, kartu su paramos paraiška pareiškėjas turėtų pateikti atsakingų institucijų patvirtintą supaprastintą techninį projektą, vadovaujantis STR 1.01.07:2002 „Nesudėtingi (tarp jų laikini) statiniai“ reikalavimais, patvirtintais Lietuvos Respublikos aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639). Jei projekto metu yra numatoma nesudėtingų statinių (tarp jų laikinų statinių) statyba ir statinys nėra statomas kultūros paveldo objekto teritorijoje ar saugojamoje teritorijoje, šių taisyklių punkto reikalavimai nėra taikomi. Tuo atveju, kai statybos leidimas pateikiamas su paramos paraiška, projektavimo sąlygų sąvado pateikti atskirai nereikia;

11.7.2. numatytiems statybos darbams, vadovaujantis Statybos techninio reglamento STR 1.05.06:2005 „Statinio projektavimas“, patvirtinto Lietuvos Respublikos aplinkos ministro 2004 m. gruodžio 30 d. įsakymu Nr. D1-708 (Žin., 2005, Nr. 4-80), nuostatomis, turi būti parengti brėžiniai (STR 1.05.06:2005 „Statinio projektavimas“ 32.2 punktas), bendrieji sprendinių duomenys ir aiškinamasis raštas (STR 1.05.06:2005 „Statinio projektavimas“ 33.1 punktas) bei sprendinius pagrindžiantys skaičiavimai (STR 1.05.06:2005 „Statinio projektavimas“ 33.2 punktas). Tuo atveju, kai projekte numatytai vykdyti statybai yra išduotas statybos leidimas, kartu su paramos paraiška pateikiamas gautas statybos leidimas. Jei statybos leidimas nėra gautas, šį leidimą pareiškėjas turi pateikti vėliausiai kartu su pirmuoju mokėjimo prašymu, išskyrus nesudėtingus (tarp jų laikinus) statinius (Statybos techninis reglamentas STR1.01.07:2002 „Nesudėtingi (tarp jų laikini) statiniai“);

11.7.3. statinių projektams, kurių sąmatinė vertė neviršija 500 tūkst. Lt, turi būti pateiktos projektinės sąmatos, kurios turi būti patvirtintos atestuoto sąmatininko arba projektuotojo parašu bei atestato numeriu. Statinių projektams, kurių sąmatinė vertė viršija 500 tūkst. Lt, turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techniniu reglamentu STR.1.06.03:2002 „Statinio projekto ekspertizė ir statinio ekspertizė“, patvirtintu Lietuvos Respublikos aplinkos ministro 2002 m. balandžio 30 d. įsakymu Nr. 214 (Žin., 2002, Nr. 55-2200). Ekspertizės išvada turi būti parengta turinčios teisę užsiimti šia veikla įstaigos;

11.8. jei projekte numatyti statybos (nauja statyba, rekonstrukcija, kapitalinis remontas) darbai ir projekto vertė apskaičiuojama vadovaujantis didžiausiųjų išlaidų įkainiais, turi būti pateiktas savivaldybės išduotas statinio projektavimo sąlygų sąvadas. Tuo atveju, kai statybos leidimas pateikiamas su paramos paraiška, projektavimo sąlygų sąvado pateikti atskirai nereikia;

11.9. pareiškėjas įsipareigoja užtikrinti, kad atliekamos investicijos, kurioms prašoma paramos, atitiks ES darbo saugos reikalavimus (Techninis reglamentas „Mašinų sauga“, patvirtintas Lietuvos Respublikos socialinės apsaugos ir darbo ministro 2000 m. kovo 6 d. įsakymu Nr. 28 (Žin., 2000, Nr. 23-601; 2007, Nr. 129-5249), Elektrotechninių gaminių saugos techninis reglamentas, patvirtintas Lietuvos Respublikos ūkio ministro ir Lietuvos Respublikos standartizacijos departamento direktoriaus 1999 m. spalio 19 d. įsakymu Nr. 351/61 (Žin., 1999, Nr. 90-2663; 2001, Nr. 54-1932);

11.10. pareiškėjas patvirtina, kad tvarko ir (ar) įsipareigoja tvarkyti buhalterinę apskaitą Lietuvos Respublikos teisės aktų nustatyta tvarka;

11.11. pateiktame verslo plane, kuris yra nustatytos paramos paraiškos formos sudėtinė dalis, pareiškėjas turi įrodyti, kad jis šiuo metu atitinka ir ateityje atitiks ekonominio gyvybingumo kriterijus pagal Ūkio subjektų, siekiančių pasinaudoti parama pagal Lietuvos žuvininkystės sektoriaus 2007–2013 metų veiksmų programos priemones, ekonominio gyvybingumo nustatymo taisykles, patvirtintas Lietuvos Respublikos žemės ūkio ministro 2010 m. vasario 4 d. įsakymu Nr. 3D-79 (Žin., 2010, Nr. 17-183). Šis reikalavimas netaikomas, jei paramos paraišką teikia pelno nesiekiantis ūkio subjektas;

11.12. nekilnojamasis turtas, į kurį investuojama, pareiškėjo privalo būti valdomas nuosavybės, nuomos, panaudos, subnuomos, patikėjimo teise arba kitaip privalo būti užtikrinamas teisėtas naudojimasis juo ne trumpesniam kaip 5 (penkerių) metų laikotarpiui nuo paramos sutarties pasirašymo. Nekilnojamasis turtas negali būti areštuotas ar kitaip apribota jo valdymo teisė. Jei turtas yra valdomas nuosavybės, nuomos, panaudos, subnuomos, patikėjimo teise arba kitais pagrindais, nuosavybės, nuomos, panaudos, subnuomos, patikėjimo teisės sutartys turi būti įregistruotos VĮ Registrų centre. Nuomos, panaudos, subnuomos, patikėjimo teise ar kitais pagrindais naudojamos žemės valdymo ir naudojimo teisės suteikimo dokumentuose turi būti aptarta statybų galimybė arba pateiktas fizinio ar juridinio asmens, valdančio žemę nuosavybės arba patikėjimo teise, rašytinis sutikimas vykdyti statybas. Jei nuosavybės, nuomos, panaudos, subnuomos, patikėjimo teisės sutarties terminas baigiasi anksčiau, paramos gavėjas, prieš pasirašydamas paramos sutartį, turi jį pratęsti;

11.13. pareiškėjas įsipareigoja apdrausti turtą, kuriam įsigyti ar sukurti bus panaudota parama, ne trumpesniam kaip 5 (penkerių) metų laikotarpiui nuo paramos sutarties pasirašymo dienos. Projekto įgyvendinimo laikotarpiui apdrausti turtą draudimu nuo visų galimų rizikos atvejų didžiausia turto atkuriamąja verte, o įgyvendinus projektą – likutine verte, atsižvelgiant į atitinkamos rūšies turto naudojimo laiką ir taikomas turto nusidėvėjimo normas, taip pat pranešti Nacionalinei mokėjimo agentūrai prie Žemės ūkio ministerijos (toliau – Agentūra) apie įvykusius draudžiamuosius įvykius ir gautinas draudimo išmokas;

11.14. pareiškėjas įsipareigoja be rašytinio Agentūros sutikimo nekeisti remiamos veiklos pobūdžio, projekto įgyvendinimo reikalavimų ir nuosavybės formos, neparduoti, neįkeisti ir kitaip neperleisti kitam asmeniui už paramos lėšas įgytos nuosavybės, nenutraukti projekte numatytos vykdyti veiklos, nekeisti projekto įgyvendinimo vietos, sąlygų mažiausiai 5 (penkerius) metus nuo paramos sutarties pasirašymo dienos;

11.15. pareiškėjas užtikrina tinkamą projekto finansavimo šaltinį – skolintas lėšas, paramos lėšas, iš veiklos gautinas ar kitas lėšas. Skolintos lėšos pagrindžiamos kartu su paramos paraiška pateikiant dokumentus, įrodančius paskolos suteikimo galimybę. Paskolos sutartis turi būti pateikta tada, kai pareiškėjas turi užtikrinti projekto išlaidų / investicijų finansavimą, t. y. paskolos sutartis pateikiama su tuo mokėjimo prašymu, kuriuo yra prašoma apmokėti patirtas išlaidas / investicijas panaudojant skolintas lėšas. Nustačius, kad pateikti dokumentai nepakankamai įrodo paskolos suteikimo galimybę, Agentūra gali paprašyti paramos gavėjo papildomų dokumentų, įrodančių paskolos suteikimo galimybę. Agentūra neatsako už kreditoriaus turimų lėšų patikimumą, realumą, prievolių vykdymą Lietuvos Respublikos teisės aktų nustatyta tvarka bei už kreditoriaus ir paskolos gavėjo įsipareigojimų nevykdymą;

11.16. pareiškėjas neprieštarauja, kad duomenys apie pateiktą paramos paraišką, gaunamą paramą ir įgyvendinamą projektą bus viešinami vadovaujantis reglamento (EB) Nr. 498/2007 30 straipsniu ir 31 straipsnio antrosios pastraipos d punktu.

12. Specialieji tinkamumo kriterijai pagal Priemonės veiklos sritį:

12.1. investuojama į infrastruktūros objektus, esančius prie Kuršių marių ir Nemuno žemupyje, kur per metus iškraunama ne mažiau kaip 50 tonų žuvų;

12.2. iškrovimo vieta, esanti Kuršių mariose, patvirtinta Lietuvos Respublikos žemės ūkio ministro įsakymu;

12.3. infrastruktūros objektas, kuriame neatliekami krovos darbai, tiesiogiai susijęs su iškrovimo vieta, atitinkančia 12.1 ir 12.2 punktuose keliamus reikalavimus, t. y. objektas nuo reikalavimus atitinkančios iškrovimo vietos yra nutolęs ne daugiau kaip 1 kilometro spinduliu.

13. Paramos paraiškas gali teikti ir pareiškėjai, ketinantys vykdyti projektą kartu su partneriais. Partneriu gali būti savivaldybė.

VI. PARAMOS DYDIS

14. Lėšos Priemonės veiklos sričiai skiriamos iš Europos žuvininkystės fondo (toliau – EŽF) (75 proc. lėšų – 750 000 Lt) ir bendrojo finansavimo lėšų, numatytų Lietuvos Respublikos valstybės biudžete (25 proc. lėšų – 250 000 Lt).

15. Didžiausia galima paramos projektui suma – 1 000 000 Lt.

16. Projektams įgyvendinti gali būti suteikiama parama iki 60 proc. visų tinkamų projekto išlaidų. Likusios projekto tinkamų išlaidų dalies (40 proc.) finansavimą užtikrina paramos gavėjas. Kai paramos paraišką teikia pelno nesiekiantis subjektas, suteikiama iki 100 proc. parama.

VII. TINKAMOS IR NETINKAMOS FINANSUOTI IŠLAIDOS

17. Rengdamas projektą, pareiškėjas gali numatyti visas išlaidas, kurios yra tiesiogiai susijusios ir būtinos projektui įgyvendinti, tačiau paramos lėšomis bus bendrai finansuojamos tik tinkamos finansuoti projekto išlaidos neviršijant nustatyto paramos dydžio ir intensyvumo. Tinkamų finansuoti išlaidų, kurių nepadengia paramos lėšos, dalį pareiškėjas privalo finansuoti pats. Tinkamos finansuoti išlaidos turi būti aiškiai išvardytos, o ne pateikiamos kaip bendra suma. Tinkamų finansuoti išlaidų sumai pagrįsti turi būti pateikiami pasiūlymai arba viešai tiekėjų pateikta informacija (internete, reklaminėje medžiagoje ir pan.), jei iki paramos paraiškos pateikimo prekių, paslaugų ar darbų pirkimai neatlikti. Jei pareiškėjas iki paramos paraiškos pateikimo patyrė ir apmokėjo dalį ar visas su projekto įgyvendinimu susijusias išlaidas, kartu su paramos paraiška pateikiami įvykdyto konkurso arba apklausos prekėms, paslaugoms ar darbams pirkti (jei Lietuvos Respublikos žemės ūkio ministro įsakymu nėra nustatyti didžiausieji išlaidų įkainiai) dokumentai.

18. Tinkamomis finansuoti pripažįstamos išlaidos:

18.1. būtinos ir tiesiogiai susijusios su projekto vykdymu bei patirtos nuo 2007 m. sausio 1 d.;

18.2. faktiškai padarytos išlaidos, užregistruotos projekto vykdytojo apskaitoje ir pagrįstos dokumentų originalais arba oficialiai patvirtintomis kopijomis;

18.3. turtui išperkamąja nuoma įsigyti, kai išperkamąja nuoma įsigytas turtas tampa paramos gavėjo nuosavybe iki projekto įgyvendinimo pabaigos;

18.4. įsigyjamos prekės yra naujos, nenaudotos, atitinkančios Lietuvos Respublikos ir ES teisės aktų nustatytus reikalavimus (pvz., sertifikuotos).

19. Pagal Priemonės veiklos sritį finansuojamos išlaidos, atitinkančios šias išlaidų kategorijas:

19.1. investicijos į žvejybos vidaus vandenyse įrenginių statybą, įrengimą ir modernizavimą (pvz., šaldyklų, sandėlių įrengimas, žuvų dorojimo ir aprūpinimo ledu, vandeniu, kuru įrenginių įsigijimas, pirminio žuvų pardavimo plotų įrengimas):

19.1.1. statyba (nauja statyba, rekonstrukcija, kapitalinis remontas);

19.1.2. įranga, įrenginiai, technika, mechanizmai;

19.1.3. naujos statybinės medžiagos;

19.2. projekto bendrosios išlaidos. Finansuojama bendrųjų išlaidų dalis gali sudaryti iki 10 proc. tinkamų finansuoti projekto išlaidų;

19.3. projekto viešinimo išlaidos.

20. Netinkamos finansuoti išlaidos:

20.1. neatitinkančios Taisyklių 18–19 punktų nuostatų;

20.2. naujų laivų įsigijimas ir statyba;

20.3. verslo nuosavybės teisės perdavimo išlaidos;

20.4. trumpalaikiam turtui įsigyti;

20.5. susijusios su nuoma (pavyzdžiui, nuomos mokestis);

20.6. palūkanų mokėjimo išlaidos;

20.7. netiesiogiai su projekto įgyvendinimu susijusios išlaidos;

20.8. draudimo įmokos (pasibaigus įgyvendinimo laikotarpiui);

20.9. viršijančios Lietuvos Respublikos žemės ūkio ministro įsakymu patvirtintus didžiausiuosius įkainius. Jei pagal pateiktus komercinius pasiūlymus išlaidų vertė yra didesnė už nustatytus didžiausiuosius įkainius, finansuojama pagal nustatytus didžiausiuosius įkainius. Jei pagal pateiktus pasiūlymus išlaidų vertė yra mažesnė negu pagal nustatytus didžiausiuosius įkainius, finansuojama pagal pasiūlyme pateiktą kainą. Šis reikalavimas netaikomas, jei nėra nustatyti didžiausieji išlaidų įkainiai;

20.10. atliktos nesilaikant pirkimų procedūrų, numatytų Lietuvos Respublikos viešųjų pirkimų įstatyme (Žin., 1996, Nr. 84-2000; 2006, Nr. 4-102), tuo atveju, kai paramos gavėjams Lietuvos Respublikos viešųjų pirkimų įstatymo nuostatos netaikomos, Projekto vykdytojo, pretenduojančio gauti paramą iš Europos žuvininkystės fondo pagal Lietuvos žuvininkystės sektoriaus 2007–2013 metų veiksmų programos priemones, prekių, paslaugų ar darbų pirkimo taisyklėmis, patvirtintomis Lietuvos Respublikos žemės ūkio ministro 2007 m. birželio 13 d. įsakymu Nr. 3D-304 (Žin., 2007, Nr. 69-2750; 2009, Nr. 124-5348).

21. Pirkimo ir (arba) importo pridėtinės vertės mokestis (toliau – PVM), kurį pareiškėjas (paramos gavėjas) pagal Lietuvos Respublikos pridėtinės vertės mokesčio įstatymą (Žin., 2002, Nr. 35-1271) turi ar galėtų turėti galimybę įtraukti į PVM atskaitą, net jei tokio PVM pareiškėjas ir (arba) paramos gavėjas į atskaitą neįtraukė, visais atvejais yra netinkamas finansuoti iš paramos lėšų. Kai paramos gavėjas yra valstybės ar savivaldybės institucija ar įstaiga arba kitas viešasis juridinis asmuo, vykdantis valstybės ar savivaldybių veiklą, kaip ji apibrėžta Lietuvos Respublikos pridėtinės vertės mokesčio įstatyme, PVM yra netinkamas finansuoti iš paramos lėšų. Tokiu atveju PVM nuo apmokestinamosios prekių ir (ar) paslaugų, už kurias mokama iš EŽF ir bendrojo finansavimo lėšų, vertės, kurios paramos gavėjas pagal Lietuvos Respublikos pridėtinės vertės mokesčio įstatymą neturi ar negalėtų turėti galimybės įtraukti į PVM ataskaitą, yra apmokamas iš šiam tikslui skirtų Žemės ūkio ministerijos bendrųjų valstybės biudžeto asignavimų.

VIII. KVIETIMAS TEIKTI PARAMOS PARAIŠKAS

22. Kvietimai teikti paramos paraiškas skelbiami ir paramos paraiškos priimamos taikant ribotos trukmės paramos paraiškų priėmimo procedūrą, kaip nurodyta Veiksmų programos administravimo taisyklėse.

23. Kvietimą teikti paramos paraiškas skelbia Agentūra. Kvietimas skelbiamas „Valstybės žinių“ priede „Informaciniai pranešimai“ ir Agentūros interneto tinklalapyje (www.nma.lt).

IX. PARAMOS PARAIŠKOS PILDYMAS, TEIKIMAS IR REGISTRAVIMAS

24. Paramos paraiškos forma pateikiama šių Taisyklių 1 priede.

25. Pareiškėjas kartu su paramos paraiška gali pateikti kitus papildomus dokumentus, kurie, jo manymu, gali būti svarbūs vertinant projektą.

26. Paramos paraiškas iš pareiškėjų priima ir registruoja Agentūra, kurios teritorinių padalinių adresai nurodyti interneto tinklalapyje www.nma.lt

Punkto pakeitimai:

Nr. 3D-108, 2011-02-11, Žin., 2011, Nr. 20-984 (2011-02-17), i. k. 1112330ISAK003D-108

27. Paramos paraiška turi būti pateikta asmeniškai ar per įgaliotą asmenį. Kitais būdais (pvz., paštu, per kurjerį, faksu arba elektroniniu paštu ir t. t.) arba kitais adresais pateiktos paramos paraiškos nepriimamos.

28. Paramos paraiškos, pateiktos pasibaigus kvietime teikti paramos paraiškas nurodytam paramos paraiškų priėmimo terminui, nepriimamos. Paramos paraiška turi būti pateikta spausdintine forma (užpildyta kompiuteriu). Ranka užpildytos paramos paraiškos nebus registruojamos ir vertinamos.

29. Turi būti pateikiamas vienas paramos paraiškos egzempliorius ir elektroninis paramos paraiškos variantas, įrašytas į elektroninę laikmeną Word formatu, taip pat prie paramos paraiškos pridedamų dokumentų (originalų ir (arba) notaro patvirtintų dokumentų nuorašų) komplektas. Jeigu pareiškėjas negali palikti dokumento originalo, jis turi pateikti originalą ir kopiją, kurios atitiktis originalui patikrinama pirminio tikrinimo metu ir originalas grąžinamas pareiškėjui. Paramos paraiška su priedais turi būti įsegta į segtuvą.

30. Paramos paraiška pildoma lietuvių kalba. Kita kalba užpildytos paramos paraiškos nepriimamos (teikiant užsienio šalių tiekėjų pasiūlymus numatytų išlaidų vertei pagrįsti, turi būti pateiktas pasiūlymo vertimas į lietuvių kalbą. Vertimas į lietuvių kalbą turi būti patvirtintas kompetentingos institucijos, kuri atliko vertimo paslaugą). Pareiškėjas (kai pareiškėjas – juridinis asmuo – atstovas) arba jo įgaliotas asmuo privalo pasirašyti kiekvieną paramos paraiškos ir prie jos pridedamų dokumentų lapą.

31. Paramos paraišką pateikusiam pareiškėjui įteikiamas paramos paraiškos registravimą patvirtinantis raštas.

32. Paramos paraiškos ir elektroninio paramos paraiškos varianto turinys turi sutapti. Jeigu paramos paraiškos ir (ar) elektroninio paramos paraiškos varianto duomenys nesutampa, Agentūra vadovaujasi pareiškėjo pasirašytu paramos paraiškos originalu.

33. Užregistravus paramos paraišką, pareiškėjas gali teikti papildomą informaciją, jei jos pareikalauja Agentūra. Į papildomą informaciją, kurią pareiškėjas pateikia savo iniciatyva (išskyrus Taisyklių 34 punkte numatytas išimtis), neatsižvelgiama.

34. Pareiškėjas, esant svarbioms aplinkybėms, be paklausimo gali pateikti papildomą informaciją, lemiančią objektyvų paramos paraiškos vertinimą, jei dėl objektyvių priežasčių negalėjo jos pateikti kartu su paramos paraiška (pvz.: pasikeitę tiesioginio ryšio duomenys, pateikiami banko dokumentai, atlikta nekilnojamojo turto teisinė registracija, įvyko sandoris, kuris nenumatytas verslo plane, bet turintis įtakos ūkio subjekto ekonominiam gyvybingumui, kiti dokumentai, turintys įtakos ekonominiam gyvybingumui ar tinkamumui gauti paramą ir pan.). Po paramos paraiškos užregistravimo numatytų investicijų keisti, o prašomos paramos sumos didinti negalima. Papildomi dokumentai gali būti pateikiami iki paramos paraiškos tinkamumo vertinimo pabaigos. Pateikiant papildomus dokumentus būtina raštu nurodyti priežastis, lėmusias dokumentų nepateikimo faktą.

35. Po paramos paraiškos užregistravimo pareiškėjas turi teisę raštu pranešti Agentūrai apie pateiktos paramos paraiškos atšaukimą. Pareiškėjo prašymu išregistruota paramos paraiška nebus toliau administruojama. Į vėlesnius pareiškėjo prašymus toliau administruoti paramos paraišką neatsižvelgiama.

36. Informacija apie užregistruotas paramos paraiškas skelbiama Agentūros interneto tinklalapyje (www.nma.lt), nurodant pareiškėjo pavadinimą, projekto pavadinimą, paramos paraiškos kodą ir prašomą paramos sumą, taip pat nurodomas bendras registruotų paramos paraiškų skaičius.

X. PARAMOS PARAIŠKOS VERTINIMAS IR PARAMOS SKYRIMO PATVIRTINIMAS

37. Paramos paraiškos vertinimą Agentūra turi atlikti per 3 mėnesius nuo jos įregistravimo dienos. Paramos paraiškos vertinimas organizuojamas vadovaujantis Veiksmų programos administravimo taisyklėmis.

38. Paramos paraiškos vertinimo metu yra nustatoma, ar paramos paraiška yra tinkama finansuoti, tinkamų finansuoti išlaidų dydis ir (arba) didžiausias paramos dydis suapvalintas iki sveikųjų skaičių. Tinkamų finansuoti išlaidų dalį, kurių nepadengia paramos lėšos, pareiškėjas privalo finansuoti pats.

39. Paramos paraiškos vertinimo metu pareiškėjui gali būti siunčiami paklausimai dėl papildomų duomenų ir (ar) dokumentų pateikimo ir (arba) atliekamos patikros vietoje. Tokiais atvejais paramos paraiškos vertinimas atitinkamai pratęsiamas paklausimo išsiuntimo ir atsakymo gavimo ar patikros vietoje atlikimo laikotarpiui.

40. Atlikus paramos paraiškos tinkamumo skirti paramą vertinimą ir pripažinus ją tinkama, atliekamas paramos paraiškos pirmumo vertinimas (išskyrus taisyklių 42 punkte numatytą atvejį).

41. Paramos paraiškų pirmumo vertinimo metu siekiama nustatyti, kurios iš tinkamų finansuoti paramos paraiškų geriausiai atitinka Priemonės veiklos srities pirmumo kriterijus. Paramos paraiškų pirmumo vertinimo kriterijai:

Eil. Nr.	Kriterijus	Balai
1.	Prioritetas teikiamas investicijoms į bendro intereso žvejybos infrastruktūros objektų statybą, įrengimą ir modernizavimą.	30
2.	Projektams, skirtiems žvejybos laivų techninės priežiūros infrastruktūrai sukurti ar modernizuoti.	20
3.	Projektams, skirtiems laimikio iškrovimo, pirminio pardavimo, apdorojimo ir saugojimo vietoms įrengti.	20
4.	Žvejybos infrastruktūros objektams, kuriais naudojasi ar naudosis:
4.1.	daugiau kaip 10 įmonių;	15
4.2.	nuo 6 iki ne daugiau kaip 10 įmonių;	10
4.3.	nuo 3 iki ne daugiau kaip 5 įmonių.	5
5.	Žvejybos infrastruktūros objektams, kur iškraunama žuvų:
5.1.	daugiau kaip 50 tonų;	15
5.2.	nuo 21 tonos iki ne daugiau kaip 50 tonų;	10
5.3.	nuo 5 tonų iki ne daugiau kaip 20 tonų.	5

42. Tuo atveju, kai paramos paraiškoje prašoma paramos suma yra mažesnė arba lygi numatytai paskirstyti paramos sumai, paramos paraiškų pirmumo vertinimas gali būti neatliekamas.

43. Sprendimą dėl paramos skyrimo ir (arba) neskyrimo priima Lietuvos Respublikos žemės ūkio ministerija (toliau – Ministerija) ir patvirtina Lietuvos Respublikos žemės ūkio ministro įsakymu, vadovaudamasi Projektų atrankos komiteto rekomendacijomis Veiksmų programos administravimo taisyklėse nustatyta tvarka.

44. Agentūra, gavusi iš Ministerijos sprendimą skirti paramą, parengia, suderina su pareiškėju ir pasirašo paramos sutartį, vadovaudamasi Veiksmų programos administravimo taisyklių nustatyta tvarka. Prieš pasirašydamas paramos sutartį pareiškėjas paramos lėšoms turi atsidaryti banke atskirą sąskaitą (šis reikalavimas netaikomas projektams, kuriems taikomas išlaidų kompensavimo būdas).

45. Informacija apie paramos gavėjus, nurodant paramos gavėjo pavadinimą, projekto pavadinimą ir skirtą paramos sumą, skelbiama Agentūros interneto tinklalapyje (www.nma.lt).

XI. PROJEKTO ĮGYVENDINIMO NUOSTATOS

46. Projekto įgyvendinimo laikotarpis – tai laikotarpis nuo paramos sutarties pasirašymo dienos arba tinkamų finansuoti išlaidų (išskyrus bendrąsias išlaidas) padarymo dienos, jeigu tokias išlaidas galima padaryti ir jos yra padarytos iki paramos sutarties pasirašymo dienos, iki paskutiniojo mokėjimo prašymo pateikimo Agentūrai. Projektas privalo būti įgyvendintas per 36 mėnesius, bet ne vėliau kaip iki 2015 m. gruodžio 31 d., nuo paramos sutarties pasirašymo dienos.

47. Priemonės veiklos sričiai taikomi paramos lėšų išmokėjimo būdai: išlaidų kompensavimas, išlaidų kompensavimas su avanso mokėjimu arba sąskaitų apmokėjimas. Vykdant statybas ir rekonstrukcijas ūkio būdu, patirtoms statybinių medžiagų įsigijimo išlaidoms apmokėti ir išperkamosios nuomos būdu įgyjamam turtui taikomas išlaidų kompensavimo būdas.

48. Sąskaitų apmokėjimo būdas gali būti taikomas projektams, kuriems įgyvendinti paramos gavėjas sudaro darbų, paslaugų teikimo arba prekių tiekimo sutartis su rangovais, paslaugų teikėjais arba prekių tiekėjais. Pagal sąskaitų apmokėjimo būdą paramos gavėjas patikrina kiekvieną rangovo, paslaugų teikėjo ar prekių tiekėjo pateiktą sąskaitą, jos atitiktį rangos, paslaugų teikimo ar prekių tiekimo sutarties sąlygoms, patikrina ir priima atliktus darbus, suteiktas paslaugas ar pateiktas prekes ir, priėmęs sąskaitą, kaip tinkamą apmokėti, bei apmokėjęs nuosavo indėlio dalį (jei paramos neužtenka rangos, paslaugų teikimo ar prekių tiekimo išlaidoms padengti), pateikia ją Agentūrai kartu su mokėjimo prašymu bei reikalaujamais dokumentais.

49. Tuo atveju, kai paramos paraiškoje numatyta statyba ir (arba) rekonstrukcija, sutartyje su rangovu turi būti numatyta, kad apmokėjimas už šiuos darbus bus atliekamas, tik atlikus visus sutartyje numatytus darbus ir pasirašius darbų priėmimo – perdavimo aktą. Naujų statybų atveju paramos gavėjas per 30 darbo dienų nuo mokėjimo prašymo įteikimo Agentūrai turi pateikti nekilnojamojo turto registracijos dokumentus (nesudėtingų statinių statybos atveju šie dokumentai neteikiami).

50. Taikant išlaidų kompensavimo būdą, paramos gavėjas patiria išlaidas savo lėšomis ir teikia Agentūrai mokėjimo prašymą, kuriame deklaruoja patirtas ir apmokėtas išlaidas, pridėdamas išlaidų pagrindimo ir apmokėjimo įrodymo dokumentus ir (arba) jų kopijas, patvirtintas paramos gavėjo ar jo įgalioto asmens parašu ir antspaudu (jei toks turimas).

51. Išlaidų kompensavimo su avanso mokėjimu būdas taikomas biudžetinių įstaigų ir viešųjų juridinių asmenų, kurių veiklą reglamentuoja Lietuvos Respublikos asociacijų įstatymas (Žin., 2004, Nr. 25-745), Lietuvos Respublikos viešųjų įstaigų įstatymas (Žin., 1996, Nr. 68-1633; 2004, Nr. 25-752) arba Lietuvos Respublikos labdaros ir paramos fondų įstatymas (Žin., 1996, Nr. 32-787; 2004, Nr. 7-128), įgyvendinamiems projektams, kuriuos toks paramos gavėjas įgyvendina nesudarydamas rangos, paslaugų teikimo ar prekių tiekimo sutarčių ir negali pradėti įgyvendinti projekto iš nuosavų lėšų. Didžiausias projektui taikomas avanso dydis negali būti didesnis nei 40 proc. visos projektui įgyvendinti skirtos paramos sumos. Gavęs avansą paramos gavėjas pradeda įgyvendinti projektą ir pirmąjį mokėjimo prašymą kartu su ataskaitinio laikotarpio išlaidų pagrindimo ir išlaidų apmokėjimo dokumentais ir (arba) patvirtintomis jų kopijomis teikia Agentūrai ne vėliau kaip po 3 mėnesių nuo avanso gavimo dienos. Jeigu per 3 mėnesius nuo avanso gavimo dienos projektas nepradedamas įgyvendinti ir nepadaroma išlaidų, pareiškėjas per 5 darbo dienas privalo grąžinti avansą Agentūrai.

52. Paramos lėšos paramos gavėjui išmokamos Veiksmų programos administravimo taisyklėse nustatyta tvarka ir terminais. Paramos gavėjas privalo per 5 darbo dienas (kai taikomas sąskaitų apmokėjimo būdas) nuo lėšų pervedimo į atsiskaitomąją sąskaitą išmokėti gautas lėšas rangovui, paslaugų teikėjui arba prekių tiekėjui ir išsiųsti Agentūrai pranešimą apie apmokėjimą, pridėdamas lėšų apmokėjimo įrodymo dokumentus.

53. Paramos gavėjų atsiskaitymai su tiekėjais turi vykti tik per finansines institucijas.

54. Jei įgyvendinant projektą yra numatoma įsigyti prekių, paslaugų arba darbų, paramos gavėjai, kurie pagal Lietuvos Respublikos viešųjų pirkimų įstatymą yra perkančiosios organizacijos, privalo vadovautis šio įstatymo nuostatomis. Tuo atveju, kai paramos gavėjams Lietuvos Respublikos viešųjų pirkimų įstatymo nuostatos netaikomos bei Lietuvos Respublikos žemės ūkio ministro įsakymu nėra nustatyti didžiausieji įkainiai, paramos gavėjai visus pirkimus privalo vykdyti vadovaudamiesi Projekto vykdytojo, pretenduojančio gauti paramą iš Europos žuvininkystės fondo pagal Lietuvos žuvininkystės sektoriaus 2007–2013 metų veiksmų programos priemones, prekių, paslaugų ar darbų pirkimo taisyklėmis, patvirtintomis Lietuvos Respublikos žemės ūkio ministro 2007 m. birželio 13 d. įsakymu Nr. 3D-304 (Žin., 2007, Nr. 69-2750; 2009, Nr. 124-5348).

XII. MOKĖJIMO PRAŠYMO TEIKIMO IR ADMINISTRAVIMO TVARKA

55. Paramos gavėjas po kiekvieno projekto įgyvendinimo etapo, kaip numatyta paramos sutartyje, pateikia nustatytos formos mokėjimo prašymą. Jei numatytos statybos, jos turi būti vykdomos vienu etapu be tarpinių mokėjimų, tačiau jei technologiškai statybas galima išskirti į kelis etapus, gali būti pateikiami keli mokėjimo prašymai. Jei numatyta kelių atskirų pastatų statyba, ji gali būti vykdoma etapais, ir mokėjimo prašymas pateikiamas užbaigus vieną statybų etapą.

56. Mokėjimo prašymo forma ir informacija apie pridedamus dokumentus pateikiama Agentūros interneto svetainėje (www.nma.lt).

57. Paramos gavėjas mokėjimo prašymą ir pridedamus dokumentus turi pateikti spausdintine forma ir užpildytus lietuvių kalba. Ranka ar kita kalba užpildyti mokėjimo prašymai ir dokumentai neregistruojami.

58. Paramos gavėjas turi įsitikinti, kad jo pateiktas mokėjimo prašymas yra tinkamai sukomplektuotas. Pridedami visi reikalaujami dokumentai. Kartu su mokėjimo prašymu paramos gavėjas pateikia ataskaitinio laikotarpio išlaidų pagrindimo, išlaidų apmokėjimo įrodymo dokumentus ir (arba) jų patvirtintas kopijas, kaip nustatyta Taisyklėse. Visos projekto išlaidos turi būti pagrįstos, pateikti išlaidų apmokėjimo įrodymo dokumentai, kiti dokumentai.

59. Paramos gavėjas turi pateikti mokėjimo prašymo originalą ir pridedamų dokumentų (originalų ir (arba) notaro patvirtintų dokumentų nuorašų) komplektą. Jeigu pareiškėjas negali palikti dokumento originalo, jis turi pateikti originalą ir kopiją, kurios atitiktis originalui patikrinama pirminio tikrinimo metu, ir originalas grąžinamas pareiškėjui.

60. Mokėjimo prašymus kartu su reikalaujamais priedais iš paramos gavėjų priima ir registruoja pagal projekto įgyvendinimo vietą Agentūra, kurios teritorinių padalinių adresai nurodyti interneto tinklalapyje www.nma.lt

Punkto pakeitimai:

Nr. 3D-108, 2011-02-11, Žin., 2011, Nr. 20-984 (2011-02-17), i. k. 1112330ISAK003D-108

61. Mokėjimo prašymai turi būti pateikti laiku (paramos sutartyje numatytais terminais), asmeniškai ar per įgaliotą asmenį. Kitais būdais (pvz., paštu, faksu arba elektroniniu paštu) arba kitais adresais pateikti mokėjimo prašymai nebus priimami.

62. Mokėjimo prašymų pateikimo terminai nustatomi paramos sutartyje.

63. Pavėluotai pateikus mokėjimo prašymą, taikomos sankcijos, numatytos šių Taisyklių XIV skyriuje.

64. Jeigu paramos gavėjas dėl pateisinamų priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti argumentuotą prašymą dėl termino pratęsimo (paramos sutarties keitimo). Agentūrai priėmus sprendimą atidėti mokėjimo prašymo pateikimo terminą, keičiama paramos sutartis.

65. Mokėjimo prašymą pateikus pavėluotai dėl nenugalimos jėgos (force majeure) aplinkybių, paramos gavėjas turi Agentūrai raštu paaiškinti vėlavimo priežastis ir pateikti dokumentus, pagrindžiančius vėlavimo priežastis.

66. Paramos gavėjas gali pateikti 6 mokėjimo prašymus (įskaitant ir paskutinįjį mokėjimo prašymą).

67. Baigęs įgyvendinti projektą, paramos gavėjas pateikia Agentūrai galutinį mokėjimo prašymą, kuriame deklaruoja visas per laikotarpį nuo paskutinio mokėjimo prašymo patirtas ir apmokėtas tinkamas finansuoti išlaidas.

68. Mokėjimo prašymai vertinami Veiksmų programos administravimo taisyklių nustatyta tvarka. Agentūra turi įvertinti mokėjimo prašymą ir Ministerijai pateikti pinigų užsakymo paraišką per 40 darbo dienų nuo mokėjimo prašymo gavimo ir užregistravimo Agentūroje dienos. Į šį terminą neįskaičiuojamas paklausimų paramos gavėjui bei patikrų vietoje atlikimo laikas.

XIII. PROJEKTO ĮGYVENDINIMO PRIEŽIŪRA IR TIKRINIMAS

69. Pateikus mokėjimo prašymą gali būti atliekama patikra vietoje. Apie patikras vietoje paramos gavėjams pranešama iš anksto, jeigu toks išankstinis paramos gavėjo informavimas neturės neigiamos įtakos patikros vietoje rezultatams.

70. Paramos gavėjas Agentūrai teikia ataskaitas, nustatytas Veiksmų programos administravimo taisyklėse. Ataskaitų formos pateikiamos Agentūros interneto svetainėje www.nma.lt:

70.1. galutinė projekto įgyvendinimo ataskaita teikiama pateikus galutinį mokėjimo prašymą. Tuo atveju, jei taikomas sąskaitų apmokėjimo būdas, paramos gavėjas projekto įgyvendinimo ataskaitą Agentūrai turi pateikti per 20 darbo dienų nuo paskutinio lėšų pervedimo rangovui, paslaugų teikėjui ar prekių tiekėjui;

70.2. pasibaigus projekto įgyvendinimo laikotarpiui, per 4 mėnesius, kiekvieniems kalendoriniams metams pasibaigus, teikiama projekto veiklos ataskaita. Reikalavimas taikomas visam projekto priežiūros laikotarpiui.

71. Jokie su Agentūra raštu nesuderinti nukrypimai nuo planuoto projekto įgyvendinimo, keičiantys projekto apimtį, projekto investicijas, paramos dalių išdėstymą bei dydį, mokėjimo prašymų pateikimo tvarką, ir pakeitimai, pratęsiantys projekto įgyvendinimo laikotarpį ar kitaip keičiantys projektą ar paramos sutartyje ir (arba) paramos paraiškoje bei sprendime skirti paramą nustatytus paramos gavėjo įsipareigojimus, nėra leidžiami. Paramos gavėjas privalo raštu informuoti Agentūrą apie visus su projektu susijusius pakeitimus.

72. Jei kilo poreikis keisti projektą ir (arba) paramos sutartį, paramos gavėjas privalo raštu pateikti Agentūrai prašymą pakeisti projektą ir (arba) paramos sutartį ir kartu su prašymu pateikti visą informaciją ir dokumentus, pagrindžiančius šį prašymą.

73. Agentūra, gavusi paramos gavėjo prašymą pakeisti projektą ir (arba) paramos sutartį, įvertina prašymo aplinkybes ir priima sprendimą dėl paramos gavėjo prašymo.

74. Priėmusi sprendimą dėl paramos gavėjo prašymo keisti projektą ir (arba) paramos sutartį, Agentūra:

74.1. tuo atveju, jei paramos sutartis nėra keičiama, per 10 darbo dienų nuo tokio sprendimo įforminimo apie tai raštu informuoja paramos gavėją;

74.2. tuo atveju, jei paramos sutartis keičiama, per 10 darbo dienų nuo sprendimo dėl paramos sutarties pakeitimo priėmimo parengia ir paramos gavėjui išsiunčia derinti paramos sutarties pakeitimo projektą su prašymu pateikti paramos sutarties pakeitimo pasirašymo terminą.

75. Su projektu susiję dokumentai turi būti saugomi mažiausiai 5 (penkerius) metus nuo paramos sutarties pasirašymo dienos, vadovaujantis Lietuvos Respublikos dokumentų ir archyvų įstatymu (Žin., 1995, Nr. 107-2389; 2004, Nr. 57-1982) ir Dokumentų tvarkymo ir apskaitos taisyklėmis, patvirtintomis Lietuvos archyvų departamento prie Lietuvos Respublikos Vyriausybės generalinio direktoriaus 2001 m. gruodžio 28 d. įsakymu Nr. 88 (Žin., 2002, Nr. 5-211; 2005, Nr. 132-4773). Dokumentai turi būti prieinami Ministerijos Žuvininkystės departamento, Agentūros, Ministerijos Vidaus audito departamento, Europos Komisijos ir Europos Audito rūmų įgaliotiems atstovams.

76. Paramos gavėjas privalo saugoti:

76.1. paramos sutarties ir visų paramos sutarties pakeitimų originalus;

76.2. išlaidų pagrindimo ir išlaidų apmokėjimo įrodymo dokumentų originalus, taip pat mokėjimo prašymų kopijas;

76.3. viešųjų pirkimų arba pirkimų vykdymo dokumentų originalus arba kopijas.

77. Paramos gavėjas turi sudaryti paramos paraiškos bylą dokumentams, nurodytiems šių Taisyklių 76 punkte, arba jų kopijoms saugoti.

78. Įgyvendindamas projektą, paramos gavėjas turi imtis informavimo ir viešinimo priemonių pagal Lietuvos žuvininkystės sektoriaus 2007–2013 metų veiksmų programą suteiktos paramos viešinimo taisykles, patvirtintas Lietuvos Respublikos žemės ūkio ministro 2008 m. balandžio 23 d. įsakymu Nr. 3D-232 (Žin., 2008, Nr. 48-1794; 2010, Nr. 31-1457).

XIV. SANKCIJOS

79. Paramos gavėjui nesilaikant ar pažeidžiant paramos sutarties sąlygas, numatomos taikyti sankcijos – paramos sumažinimas, paramos sutarties nutraukimas ir (arba) paramos grąžinimas, kai išmokėta dalis ar visa paramos suma.

80. Paramos sumažinimas taikomas:

80.1. jeigu Agentūra patikrų vietoje metu nustato reikalavimų neatitinkančių išlaidų;

80.2. pavėluotai pateikus mokėjimo prašymą (terminas nurodomas paramos sutartyje), išskyrus Taisyklių 81.1 punktą, bet ne vėliau kaip per 20 darbo dienų nuo paramos sutartyje nustatyto termino pabaigos, paramos suma mažinama 0,5 proc. už kiekvieną pavėluotą darbo dieną (ši sankcija netaikoma, kai mokėjimo prašymas pateikiamas pavėluotai dėl nenugalimos jėgos (force majeure) aplinkybių);

80.3. jeigu projekto išlaidos patiriamos nesilaikant šių Taisyklių 54 punkte nurodytos tvarkos.

81. Paramos sutartis nutraukiama ir (arba) parama grąžinama, kai išmokėta dalis ar visa paramos suma, jei paramos gavėjas:

81.1. nepateikia mokėjimo prašymo per 20 darbo dienų nuo paramos sutartyje nustatyto termino pabaigos;

81.2. nustojo vykdyti projektą, negali pasiekti paramos paraiškoje nustatytų projekto uždavinių, tikslų;

81.3. negrąžina Agentūrai klaidingai apskaičiuotos ir pervestos į atsiskaitomąją sąskaitą paramos ir (arba) PVM, finansuojamo pagal Taisyklių 21 punktą, sumos;

81.4. neužtikrina, kad išlaidos, kurioms finansuoti buvo prašoma paramos, būtų finansuojamos tik iš EŽF;

81.5. nevykdo gautos paramos viešinimo;

81.6. nevykdo reguliarios projekto įgyvendinimo stebėsenos, kad užtikrintų projekto įgyvendinimą, kaip numatyta paramos paraiškoje ir (arba) verslo plane;

81.7. yra bankrutuojantis arba likviduojamas projekto įgyvendinimo metu;

81.8. prieštarauja, kad duomenys apie gaunamą (gautą) paramą būtų viešinami visuomenės informavimo tikslais pagal reglamento (EB) 498/2007 30 straipsnį ir 31 straipsnio antrosios pastraipos d punktą;

81.9. per 5 (penkerių) metų laikotarpį nuo paramos sutarties pasirašymo dienos be rašytinio Agentūros sutikimo pakeičia remiamos veiklos pobūdį, projekto įgyvendinimo reikalavimus ir nuosavybės formą, parduoda, įkeičia ar kitaip perleidžia kitam asmeniui už paramos lėšas įgytą nuosavybę, nutraukia projekte numatytą vykdyti veiklą, pakeičia projekto įgyvendinimo vietą, sąlygas;

81.10. nesudaro sąlygų ar neleidžia asmenims, turintiems teisę tai daryti, atlikti patikros vietoje ir (arba) patikrinti, kaip įgyvendinamas projektas ir (arba) kaip vykdoma veikla po paramos suteikimo;

81.11. nepateikia, pateikia neteisingą informaciją arba nuslepia informaciją, kuri galėjo turėti reikšmės priimant sprendimą dėl paramos suteikimo arba turinčią reikšmės tinkamai paramos sutarties vykdymo kontrolei;

81.12. pažeidžia kitas paramos sutarties sąlygas ir (arba) paramos paraiškoje prisiimtus įsipareigojimus;

81.13. vykdydamas projektą, pažeidė kitų ES ar Lietuvos Respublikos teisės aktų, susijusių su projekto įgyvendinimu, reikalavimus.

XV. APSKUNDIMO TVARKA

82. Pareiškėjai ir (arba) paramos gavėjai, nesutinkantys su Agentūros, Ministerijos sprendimais, veiksmais arba neveikimu, susijusiais su paramos paraiškos vertinimu, atranka, mokėjimo prašymo administravimu ir (arba) projekto įgyvendinimu, gali juos apskųsti Veiksmų programos administravimo taisyklių nustatyta tvarka.

XvI. INFORMACIJOS TEIKIMAS

83. Informacija ir paaiškinimai dėl paramos skyrimo suteikiami telefonais, nurodytais Agentūros interneto tinklalapyje, elektroninio pašto adresu info@nma.lt.

84. Klausiant faksu ar elektroniniu paštu turi būti pateikiama aiški nuoroda į Veiksmų programos priemonės pavadinimą, klausiančiojo vardas ir pavardė arba juridinio asmens pavadinimas ir telefonas.

85. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros tinklalapyje (www.nma.lt), skiltyje „Dažniausiai užduodami klausimai“.

86. Informacija apie paramos paraišką vertinančius asmenis neteikiama.

_________________

Priedo pakeitimai:

Nr. 3D-320, 2010-04-02, Žin., 2010, Nr. 42-2033 (2010-04-12), i. k. 1102330ISAK003D-320

Lietuvos žuvininkystės sektoriaus

2007–2013 metų veiksmų programos

antrosios prioritetinės krypties

„Akvakultūra, žvejyba vidaus

vandenyse, žuvų perdirbimas ir

rinkodara“ priemonės „Žvejyba vidaus

vandenyse“ veiklos srities „Investicijos į

vidaus vandenų žvejybos infrastruktūrą“

įgyvendinimo taisyklių

1 priedas

(Lietuvos Respublikos žemės ūkio

ministro 2010 m. balandžio 2 d.

įsakymo Nr. 3D-320 redakcija)

(Paramos paraiškos

pagal Lietuvos žuvininkystės sektoriaus 2007 - 2013 metų veiksmų programos antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Žvejyba vidaus vandenyse“ veiklos srities „Investicijos į vidaus vandenų žvejybos infrastruktūrą“

forma)

Pildo Nacionalinės mokėjimo agentūros prie Žemės ūkio ministerijos tarnautojas
|_|_|_|_| |_|_| |_|_| (registracijos data)	|_|_|_|_|_|_|_|_|_|_|_|_|_|_|_|_|_| (registracijos numeris)
(dokumentą užregistravusio tarnautojo pareigos)	(parašas)	(vardas, pavardė)
Vertinti priimta	
Atmesta	

______________________________________________________________

(pareiškėjo (jei pareiškėjas – juridinis asmuo, atstovo) vardas, pavardė)

Adresas (Nurodoma pareiškėjo gyvenamoji vieta (įmonės buveinės adresas), telefonas, faksas, el. paštas, kuriuo bus galima susisiekti su pareiškėju paramos paraiškos vertinimo ir projekto įgyvendinimo metu)
Savivaldybės pavadinimas:
Seniūnijos pavadinimas
Gyvenamosios vietovės pavadinimas: (įmonės buveinės adresas)
Gatvės pavadinimas:
Namo Nr.
Buto Nr.
Pašto indeksas:
Telefono Nr.
Fakso Nr.
El. paštas:
Kokiu būdu norite gauti informaciją apie paramos paraiškos administravimo eigą? PASTABA. Užpildykite vieną arba abu langelius.
Paštu	
Elektroniniu paštu	

Nacionalinės mokėjimo agentūros prie

Nacionalinei mokėjimo agentūrai prie Žemės ūkio ministerijos

PARAMOS PARAIŠKA

PAGAL LIETUVOS ŽUVININKYSTĖS SEKTORIAUS 2007–2013 METŲ VEIKSMŲ PROGRAMOS ANTROSIOS PRIORITETINĖS KRYPTIES „AKVAKULTŪRA, ŽVEJYBA VIDAUS VANDENYSE, ŽUVININKYSTĖS IR AKVAKULTŪROS PRODUKTŲ PERDIRBIMAS IR RINKODARA“ PRIEMONĖS „ŽVEJYBA VIDAUS VANDENYSE“ VEIKLOS SRITĮ „INVESTICIJOS Į VIDAUS VANDENŲ ŽVEJYBOS INFRASTRUKTŪRĄ“

I. INFORMACIJA APIE PAREIŠKĖJĄ

1. Pareiškėjo pavadinimas	(Nurodomas paramos paraišką teikiančios įmonės, įstaigos, organizacijos ar kito juridinio ar fizinio asmens pavadinimas pagal registracijos pažymėjimo arba pagal fizinio asmens tapatybę patvirtinančio dokumento duomenis)
2. Pareiškėjo teisinė forma	(Nurodoma pagal juridinio asmens registracijos pažymėjimą)
3. Pareiškėjo rekvizitai	Subjekto kodas (Nurodomas juridinio asmens registracijos arba fizinio asmens kodas)

Tel.

Faksas

El. p. adresas
4. PVM mokėjimas	 PVM mokėtojas PVM mokėtojo kodas:

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

II. INFORMACIJA APIE PROJEKTĄ, KURIAM PRAŠOMA PARAMOS

1. Prioritetinė kryptis	Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara
2. Priemonė	Žvejyba vidaus vandenyse
3. Veiklos sritis	Investicijos į vidaus vandenų žvejybos infrastruktūrą
4. Projekto pavadinimas	Nurodomas projekto, kuriam įgyvendinti prašoma paramos, pavadinimas
5. Projekto įgyvendinimo vieta (Duomenys patikrai vietoje atlikti)	Savivaldybės pavadinimas: Vietovės pavadinimas: Gatvės pavadinimas: Namo Nr. Buto Nr.
6. Bendra projekto vertė su PVM, Lt	(Nurodoma bendra projekto vertė su tinkamomis ir netinkamomis finansuoti išlaidomis su PVM, litais)
7. Bendra projekto vertė be PVM, Lt	(Nurodoma bendra projekto vertė su tinkamomis ir netinkamomis finansuoti išlaidomis be PVM, litais)
8. Prašoma paramos suma, Lt	(Nurodoma prašoma paramos suma, litais)
9. Taikomas paramos lėšų išmokėjimo būdas	Sąskaitų apmokėjimo  Išlaidų kompensavimo Išlaidų kompensavimo su avanso mokėjimu 
10. Planuojama projekto pradžia	(Projekto įgyvendinimo pradžia po paramos paraiškos pateikimo (išskyrus prieš paramos paraiškos pateikimą patirtas išlaidas)
11. Planuojama projekto pabaiga	(Projekto įgyvendinimo pabaiga (paskutinio mokėjimo prašymo pateikimo Agentūrai data)
12. Projekto įgyvendinimo etapai: (Pildoma, jei planuojama projektą įgyvendinti keliais etapais)	Planuojami projekto įgyvendinimo etapai ir prašoma paramos suma, Lt:

	Pirmojo etapo pabaiga |_|_|_|_| |_|_| (nurodomi metai ir mėnuo) |_|_|_|_|_|_|_|_| (nurodoma prašoma paramos suma, Lt)

	Antrojo etapo pabaiga |_|_|_|_| |_|_| (nurodomi metai ir mėnuo) |_|_|_|_|_|_|_|_| (nurodoma prašoma paramos suma, Lt)

	N-tojo etapo pabaiga |_|_|_|_| |_|_| (nurodomi metai ir mėnuo) |_|_|_|_|_|_|_|_| (nurodoma prašoma paramos suma, Lt)
13. Projekto vadovas (vardas, pavardė): (pildyti, jei tai ne pareiškėjas) tel. Nr.	(Pareiškėjo įgalioto asmens, kuris bus atsakingas už projekto įgyvendinimo priežiūrą ir ataskaitų rengimą projekto įgyvendinimo metu, vardas, pavardė, pareigos, tel. Nr.)

III. PROJEKTO PRIEŽIŪROS RODIKLIAI

Rodikliai	Matavimo vnt.	Ataskaitiniai metai 20__	Prognozė

20___ (paramos paraiškos pateikimo metai)	20__	20__	20__	20__
1.	Iškraunamos žuvies kiekis	t per metus
2.	Pajamos	Lt per metus
3.	Pelnas	Lt per metus

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

IV. PROJEKTO ĮGYVENDINIMO PLANAS

(Nurodykite visas planuojamas tinkamas ir netinkamas finansuoti projekto išlaidas, kainą be PVM, PVM sumą, kainą su PVM, prašomą paramos sumą, išlaidų būtinumo pagrindimą ir laikotarpius, kada planuojama patirti išlaidų. Informacija apie išlaidas turi būti atidžiai užpildyta ir pagrįsta, kad vertintojams neliktų abejonių dėl išlaidų pagrįstumo. Nepagrįstos, abejotinos išlaidos gali būti pripažintos kaip netinkamos, o tinkamų išlaidų bendra suma ir prašomas paramos dydis sumažinamas)

Nr.	Išlaidų pavadinimas	Suma be PVM, Lt	PVM, Lt	Bendra suma su PVM, Lt	Prašoma paramos suma, Lt	Išlaidų būtinumo pagrindimas	Išlaidų įsigijimo laikotarpis (nurodyti metus ir ketvirtį)
TINKAMOS FINANSUOTI IŠLAIDOS
1.	investicijos į žvejybos vidaus vandenyse įrenginių statybą, įrengimą ir modernizavimą
1.2.	statyba (nauja statyba, rekonstrukcija, kapitalinis remontas)
....	......
1.3.	įranga, įrenginiai, technika, mechanizmai
....	.....
1.4.	naujos statybinės medžiagos
....	.......
2.	Bendrosios išlaidos
3.	Viešinimo išlaidos
IŠ VISO TINKAMŲ FINANSUOTI IŠLAIDŲ

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

V. PROJEKTO FINANSAVIMO ŠALTINIAI

Nurodoma, kaip pareiškėjas numato finansuoti projektą, jeigu projekto vertė didesnė negu galima maksimali parama. Turi būti numatytos lėšos, skirtos apmokėti investicijos vertei su PVM, viršijančiai galimos paramos dydį. Pareiškėjas privalo nurodyti finansavimo šaltinius.

Eil. Nr.	Šaltinis	Suma, Lt	Nuoroda į patvirtinantį dokumentą / informacijos šaltinį
1.	Paramos lėšos (Pildoma tik tuo atveju, jei projektas numatomas vykdyti daugiau nei vieną etapą. Šioje grafoje nurodoma, kiek planuojama teikti mokėjimo prašymų ir kokioms investicijoms, už kurias gauta parama bus naudojama antrajam ir (arba) n-ajam projekto etapui finansuoti)	|_|_|_|_|_|_|_|_|
2.	Pareiškėjo lėšos	|_|_|_|_|_|_|_|_|	 iš veiklos planuojamos gauti lėšos  kita ___________
3.	Paskola (Nurodoma paskola, pagrįsta dokumentais, įrodančiais paskolos suteikimo galimybę)	|_|_|_|_|_|_|_|_|	 kredito įstaigos  juridinio asmens  fizinio asmens
4.	Iš viso (1+2+3)	|_|_|_|_|_|_|_|_|

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

VI. KITA INFORMACIJA

(Šioje lentelėje pareiškėjas atsako į pateiktus klausimus, užbraukdamas kryželiu langelį ties žodžiu „Taip“ arba „Ne“, „Neaktualu“)

1.	Ar esate atsiskaitęs su Valstybine mokesčių inspekcija?	 Taip  Ne
2.	Ar esate atsiskaitęs su Valstybiniu socialinio draudimo fondu?	 Taip  Ne
3.	Ar patvirtinate, kad objektu, kuriam prašoma paramos, bus naudojamasi tik verslinės žuvininkystės tikslais?	 Taip  Ne
4.	Ar patvirtinate ir įsipareigojate užtikrinti, kad projekte numatytos išlaidos nebuvo, nėra ir nebus finansuojamos iš kitų nacionalinių programų ir ES fondų?	 Taip  Ne
5.	Ar įsipareigojate užtikrinti, kad projektas atitiks ES ir Lietuvos Respublikos gyvūnų gerovės, veterinarijos, higienos, maisto kokybės reikalavimus? (Šis reikalavimas netaikomas, jei numatytos investicijos neturi įtakos minėtų reikalavimų laikymuisi)	 Taip  Ne  Neaktualu
6.	Ar įsipareigojate užtikrinti, kad projektas atitiks ES ir Lietuvos Respublikos aplinkosaugos reikalavimų?	 Taip  Ne
7.	Ar įsipareigojate, kad atliekamos investicijos atitiks ES darbo saugos reikalavimus?	 Taip  Ne
8.	Ar tvarkote ir (ar) įsipareigojate tvarkyti buhalterinę apskaitą Lietuvos Respublikos teisės aktų nustatyta tvarka?	 Taip  Ne
9	Ar įsipareigojate apdrausti turtą, kuriam įsigyti ar sukurti bus panaudota parama, ne trumpesniam kaip 5 metų laikotarpiui nuo paramos sutarties pasirašymo dienos?	 Taip  Ne
10.	Ar įsipareigojate be rašytinio Agentūros sutikimo nekeisti remiamos veiklos pobūdžio, projekto įgyvendinimo reikalavimų ir nuosavybės formos, neparduoti, neįkeisti ir kitaip neperleisti kitam asmeniui už paramos lėšas įgytos nuosavybės, nenutraukti projekte numatytos vykdyti veiklos, nekeisti projekto įgyvendinimo vietos, sąlygų mažiausiai 5 (penkerius) metus nuo paramos sutarties pasirašymo dienos?	 Taip  Ne
11.	Ar įsipareigojate viešinti gautą paramą? Kokias viešinimo priemones naudosite?	 Taip  Ne Nurodykite viešinimo priemones

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

VII. PATEIKIAMi DOKUMENTAI1

(Šioje lentelėje pareiškėjas pasitikrina, ar jo pateikiama paramos paraiška yra visiškai sukomplektuota, ir pažymi (kryželiu), kuriuos dokumentus pateikia, nurodydamas pateikiamų dokumentų puslapių skaičių)

Eil. Nr.	Dokumento pavadinimas	Pažymėti X	Puslapių skaičius
1.	Verslo planas, parengtas pagal Taisyklių 2 priede nustatytą formą.		|_|_|
2.	Juridinio asmens steigimo dokumentai: įstatai, steigimo sandoris arba įstatymų numatytais atvejais bendrieji nuostatai, arba kiti dokumentai, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262).		|_|_|
3.	Įmonės ekonominę veiklą teisiškai pagrindžiantys dokumentai (pvz., verslo liudijimas ir pan.), jei pareiškėjas nėra juridinis asmuo.		|_|_|
4.	Pareiškėjo kompetentingo organo pritarimo projektui sprendimas ar protokolo išrašas, patvirtintas pareiškėjo vadovo ar įgalioto asmens, kai įmonės nuosavybės teisės priklauso daugiau nei vienam akcininkui.		|_|_|
5.	Finansinės atskaitomybės dokumentai (balansas, pelno (nuostolių) ataskaita ir pinigų srautų ataskaita už praėjusius ir ataskaitinius finansinius metus (jei pareiškėjas pagal Lietuvos Respublikos teisės aktais nustatytus reikalavimus tvarko supaprastintą buhalterinę apskaitą, pinigų srautų ataskaitą pateikia už ataskaitinius metus). (Šis reikalavimas netaikomas, jei paramos paraišką teikia pelno nesiekiantis ūkio subjektas)		|_|_|
6.	Ataskaitinių metų PVM deklaracijos (jei pareiškėjas – PVM mokėtojas).		|_|_|
7.	Audito patvirtinta finansinė ataskaita ir audito išvados už praėjusius finansinius metus (jei pareiškėjui pagal Lietuvos Respublikos teisės aktus privalomas auditas). (Šis reikalavimas netaikomas, jei paramos paraišką teikia pelno nesiekiantis ūkio subjektas)		|_|_|
8.	Pareiškėjo ar jo atstovo (kai pareiškėjas – juridinis asmuo) tapatybę patvirtinantis dokumentas (paso ar asmens tapatybės kortelės kopija).		|_|_|
9	Prekių, darbų ar paslaugų teikėjų komerciniai pasiūlymai arba kiti dokumentai, pagrindžiantys numatytų projekto išlaidų vertę, arba įvykdyto konkurso arba apklausos prekėms, paslaugoms ir (arba) darbams pirkti dokumentai.		|_|_|
10.	Dokumentai, patvirtinantys pareiškėjo galimybes apmokėti numatytą projekto išlaidų dalį (banko sąskaitos išrašas, paskolos sutartis, garantinis banko raštas ar kt.). Neteikiama, kai paramos paraišką teikia pelno nesiekiantis ūkio subjektas.		|_|_|
11.	Nekilnojamojo turto, į kurį planuojama investuoti, nuosavybės, nuomos, panaudos, subnuomos, patikėjimo teisę patvirtinantys dokumentai (sutartis, kuri yra rašytinė, galioja ne mažiau kaip 5 (penkerius) metus nuo paramos sutarties pasirašymo dienos ir įregistruota VĮ Registrų centre).		|_|_|
12.	ES lėšomis finansuojamų investicinių projektų poveikio aplinkai vertinimas (pateikiamas, kai poveikio aplinkai vertinimas būtinas pagal Lietuvos Respublikos planuojamos ūkinės veiklos poveikio aplinkai vertinimo įstatymą).		|_|_|
13.	Jei projekte numatyti statybos (nauja statyba, rekonstrukcija, kapitalinis remontas) darbai ir projekto vertė apskaičiuojama nesivadovaujant didžiausių išlaidų įkainiais, turi būti pateikta:
14.	Statinio projektavimo sąlygų sąvadas, išskyrus nesudėtingus statinius, tarp jų ir laikinus statinius. (Tuo atveju, kai statybos leidimas pateikiamas su paramos paraiška, projektavimo sąlygų sąvado pateikti atskirai nereikia)		|_|_|
15.	Numatytų statybų (nauja statyba, rekonstrukcija, kapitalinis remontas) brėžiniai (STR 1.05.06:2005 „Statinio projektavimas“ 32.2 punktas), bendrieji sprendinių duomenys ir aiškinamasis raštas (STR 1.05.06:2005 „Statinio projektavimas“ 33.1 punktas) bei sprendinius pagrindžiantys skaičiavimai (STR 1.05.06:2005 „Statinio projektavimas“ 33.2 punktas).		|_|_|
16.	Projektinės sąmatos, kurios turi būti patvirtintos atestuoto sąmatininko arba projektuoto parašu bei atestato numeriu, arba statinio techninio projekto ekonominės dalies ekspertizės išvada.(Jei statinių projekto sąmatinė vertė neviršija 500 tūkst. Lt, teikiamos projektinės sąmatos. Jei viršija 500 tūkst. Lt, teikiama ekspertizės išvada)		|_|_|
17.	Jei projekte numatyti statybos (nauja statyba, rekonstrukcija, kapitalinis remontas) darbai ir projekto vertė apskaičiuojama vadovaujantis didžiausių išlaidų įkainiais, turi būti pateiktas:		|_|_|
18.	Statinio projektavimo sąlygų sąvadas. (Tuo atveju, kai statybos leidimas pateikiamas su paramos paraiška, projektavimo sąlygų sąvado pateikti atskirai nereikia)
19.	Kiti dokumentai.		|_|_|

______________

1 Pateikiamas originalas ir kopija ir (arba) notaro patvirtintas nuorašas. Patikrinus kopijos tikrumą, originalas grąžinamas.

VIII. PAREIŠKĖJO DEKLARACIJA

Aš, pretenduodamas gauti paramą pagal priemonę ............................, pasirašydamas patvirtinu, kad: 1. Esu susipažinęs su paramos skyrimo sąlygomis. 2. Šioje paramos paraiškoje ir prie jos pridėtuose dokumentuose pateikta informacija yra teisinga. 3. Man nėra iškelta byla dėl bankroto, nesu likviduojamas. 4. Man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas nustatytu laikotarpiu. 5. Sutinku, kad paramos paraiška gali būti atmesta, jeigu joje pateikti ne visi prašomi duomenys (įskaitant šią deklaraciją). 6. Sutinku, kad paramos paraiškoje pateikti duomenys būtų apdorojami ir saugomi Europos žuvininkystės priemonių administravimo informacinėje sistemoje. 7. Sutinku, kad mano tinkamumas gauti paramą bus vertinamas pagal mano pateiktus ir atitinkamais dokumentais pagrįstus duomenis bei viešuosiuose registruose esančius duomenis. 8. Esu informuotas ir sutinku, kad duomenys apie gaunamą (gautą) paramą bus viešinami visuomenės informavimo tikslais, vadovaujantis reglamento (EB) Nr. 498/2007 30 straipsnyje ir 31straipsnio antros pastraipos d punkte pateiktais reikalavimais, taip pat gali būti perduoti audito ir tyrimų institucijoms siekiant apsaugoti Bendrijos finansinius interesus Europos Sąjungos ir Lietuvos Respublikos teisės aktuose nustatyta tvarka. 9. Sutinku, kad visa su šiuo projektu susijusi informacija būtų naudojama ir Programos priežiūros, vertinimo ir statistikos tikslams. 10. Įsipareigoju klaidingai apskaičiuotą ir pervestą į mano atsiskaitomąją sąskaitą paramos sumą grąžinti Agentūrai. 11. Žinau ir sutinku, kad Agentūra gali patikrinti pateiktus duomenis ir atlikti patikrą vietoje, gauti papildomos informacijos apie mano žuvininkystės veiklą. Pateiktus duomenis kontrolės tikslams gali panaudoti ir kitos su Europos žuvininkystės fondo lėšų panaudojimu bei priežiūra susijusios Lietuvos Respublikos ir Europos Sąjungos institucijos. 12. Sutinku, kad mano veikla, susijusi su projekto įgyvendinimu, būtų patikrinta ne vėliau kaip 5 metai po sprendimo skirti paramą patvirtinimo dienos. 13. Agentūrai pareikalavus, įsipareigoju grąžinti gautą paramą, jei projektas nebuvo įgyvendintas taip, kaip numatyta Lietuvos žuvininkystės sektoriaus 2007–2013 metų veiksmų programos antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Žuvininkystės ir akvakultūros produktų perdirbimas ir rinkodara“ įgyvendinimo taisyklėse, ir nebuvo tinkamai įforminti pakeitimai. 14. Žinau ir įsipareigoju grąžinti paramą, jei vykdant projektą nebuvo laikomasi ES ir Lietuvos Respublikos teisės aktų, susijusių su projekto įgyvendinimu, reikalavimų, projektas buvo nutrauktas ar nebuvo pasiekti paramos paraiškoje nustatyti projekto tikslai ir uždaviniai. 15. Esu informuotas (-a), kad turiu teisę žinoti apie savo asmens / įmonės, kuriai aš atstovauju, duomenų tvarkymą, susipažinti su tvarkomais savo asmens / įmonės, kuriai aš atstovauju, duomenimis ir kaip jie yra tvarkomi, reikalauti ištaisyti, sunaikinti savo asmens / įmonės, kuriai aš atstovauju, duomenis arba sustabdyti savo asmens / įmonės, kuriai aš atstovauju, duomenų tvarkymo veiksmus, kai duomenys tvarkomi nesilaikant teisės aktų nuostatų.
_________________________ (pareiškėjo (jei pareiškėjas – juridinis asmuo – atstovo) pareigos)	____________ (parašas)	___________________ (vardas, pavardė)

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

Jei projektą parengė ir paramos paraišką padėjo užpildyti konsultantas, nurodykite:

Konsultanto vardas ir pavardė Institucijos pavadinimas Telefono ir fakso Nr.

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

_________________

Priedo pakeitimai:

Nr. 3D-320, 2010-04-02, Žin., 2010, Nr. 42-2033 (2010-04-12), i. k. 1102330ISAK003D-320

Nr. 3D-108, 2011-02-11, Žin., 2011, Nr. 20-984 (2011-02-17), i. k. 1112330ISAK003D-108

Lietuvos žuvininkystės sektoriaus

2007–2013 metų veiksmų programos

antrosios prioritetinės krypties

„Akvakultūra, žvejyba vidaus

vandenyse, žuvų perdirbimas ir

rinkodara“ priemonės „Žvejyba vidaus

vandenyse“ veiklos srities „Investicijos į

vidaus vandenų žvejybos infrastruktūrą“

įgyvendinimo taisyklių

2 priedas

(Lietuvos Respublikos žemės ūkio

ministro 2010 m. balandžio 2 d.

įsakymo Nr. 3D-320 redakcija)

__________________________________

(dokumento sudarytojo pavadinimas)

Tipinis verslo planas pagal LIETUVOS ŽUVININKYSTĖS SEKTORIAUS 2007–2013 METŲ VEIKSMŲ PROGRAMOS ANTROSIOS PRIORITETINĖS KRYPTIES „AKVAKULTŪRA, ŽVEJYBA VIDAUS VANDENYSE, ŽUVININKYSTĖS IR AKVAKULTŪROS PRODUKTŲ PERDIRBIMAS IR RINKODARA“ PRIEMONĖS „ŽVEJYBA VIDAUS VANDENYSE“ VEIKLOS SRITĮ „INVESTICIJOS Į VIDAUS VANDENŲ ŽVEJYBOS INFRASTRUKTŪRĄ“

________

(data)

__________________

(sudarymo vieta)

I. INFORMACIJA APIE PAREIŠKĖJĄ

Juridinio asmens pavadinimas (fizinio asmens vardas, pavardė)
Juridinio asmens identifikavimo kodas (fizinio asmens kodas) (Juridinių asmenų registro išduotame registravimo pažymėjime nurodytas kodas)
Adresas
Telefono Nr.
Fakso Nr.
El. paštas

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

II. INFORMACIJA APIE ŪKIO SUBJEKTĄ IR JO VEIKLĄ

1. Veiklos pobūdis ir rezultatai
(Nurodomos veiklos kryptys, duomenys apie nuosavybę: savininkai (įvardijant savininkus, valdančius daugiau nei 25 proc. akcijų (pajų); gaminami produktai ar teikiamos paslaugos, pagrindinės rinkos ir pirkėjai, pardavimų apimtys, finansiniai rezultatai)

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

III. INFORMACIJA APIE PROJEKTO NUMATOMŲ INVESTICIJŲ TIKSLUS IR UŽDAVINIUS

1. Projekto įgyvendinimo tikslai, veiklos plėtros (įkūrimo, plėtimo, modernizavimo) sumanymas, kryptys ir mastai, investavimo prioritetai, siektini rezultatai
(Išdėstomi projekto tikslai ir uždaviniai)
2. Pageidaujama gauti Europos žuvininkystės fondo parama, projekto atitiktis veiksmų programos priemonės, pagal kurią siekiama paramos, tikslams ir uždaviniams

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

IV. INFORMACIJA APIE PRODUKCIJĄ IR RINKAS

1. Informacija apie produktų (gaminių), paslaugų rūšį, apimtį, kokybę, specifiką, inovatyvumą
(Pateikiama informacija apie produkcijos realizavimo rinkas, konkurentus)

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

V. TECHNOLOGIJOS IR APLINKOSAUGA

1. Pateikiama produktų (gaminių) gamybos ar perdirbimo technologinė schema, paslaugų teikimo veiklos aprašymas
(Planuojami ištekliai ir darbai, atitinkantys technologines schemas: nurodoma turima ir reikalinga įsigyti technika, įranga, kiti materialiniai ištekliai, statyba ir rekonstrukcija, reikalingos infrastruktūros sukūrimas, modernizavimo galimybės. Technologinė schema turi atitikti planuojamų produktų ar paslaugų pobūdį, apimtis bei kokybę ir užtikrinti atitiktį aplinkos apsaugos, higienos, veterinarijos, maisto kokybės ir gyvūnų gerovės reikalavimams. Pateikiama informacija apie planuojamų naudoti technologijų inovatyvumą. Pateikiama informacija apie planuojamas naudoti medžiagas ir žaliavas (poreikis, numatomi tiekėjai, kainos, atsargos)

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

VI. INFORMACIJA APIE ŪKIO SUBJEKTO ORGANIZACINĘ VALDYMO STRUKTŪRĄ IR DARBUOTOJUS

(Ūkio subjekto organizacinė valdymo struktūra, informacija apie vadovą ir specialistus, atsakingus už projekto įgyvendinimą (amžių, išsilavinimą, darbo patirtį, kvalifikacijos kėlimą). Projekto įtaka ūkio subjekto organizacinei pertvarkai. Informacija apie darbo organizavimą, sezoniškumą, darbuotojų skaičių (nurodoma, kiek planuojama sukurti ilgalaikių darbo vietų), jų kvalifikaciją, motyvaciją (darbo užmokesčio lygis, darbuotojų skatinimo būdai ir formos)

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

VII. INFORMACIJA APIE PRODUKCIJOS GAMYBĄ IR PARDAVIMUS*

Ataskaitiniai 20.... metai	Prognoziniai metai

20...	20...	20...	20...	20...
Produkcija
......	X	X	X	X	X	X
Pagaminta produkcijos, t
Parduota produkcijos, t
Vidutinė kaina, Lt/t
Pajamos, Lt
Pardavimo savikaina, Lt
......	X	X	X	X	X	X
Pagaminta produkcijos, t
Parduota produkcijos, t
Vidutinė kaina, Lt/t
Pajamos, Lt
Pardavimo savikaina, Lt
......	X	X	X	X	X	X
Pagaminta produkcijos, t
Parduota produkcijos, t
Vidutinė kaina, Lt/t
Pajamos, Lt
Pardavimo savikaina, Lt
......	X	X	X	X	X	X
Pagaminta produkcijos, t
Parduota produkcijos, t
Vidutinė kaina, Lt/t
Pajamos, Lt
Pardavimo savikaina, Lt
......
Pagaminta produkcijos, iš viso, t
Parduota produkcijos, iš viso, t
Vidutinė kaina, iš viso, Lt/t
Pajamos, Lt
Pardavimo savikaina, iš viso, Lt

* Jei pareiškėjas – pelno nesiekiantis ūkio subjektas, ši lentelė nepildoma.

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

VIII. INFORMACIJA APIE SUBSIDIJAS IR DOTACIJAS*

Ataskaitiniai 20.... metai	Prognoziniai metai

20...	20...	20...	20...	20...
Programa
......	X	X	X	X	X	X
Gautina suma, Lt
......	X	X	X	X	X	X
Gautina suma, Lt
......
Iš viso:

* Jei pareiškėjas – pelno nesiekiantis ūkio subjektas, ši lentelė nepildoma.

IX. INFORMACIJA APIE ŪKIO SUBJEKTO VEIKLOS SĄNAUDAS (LT)*

Sąnaudos	Ataskaitiniai 20.... metai	Prognoziniai metai

____ metai	____ metai	____ metai	____ metai	____ metai
Kintamos sąnaudos:
.....
.....
.....
.....
Iš viso:
Nuolatinės sąnaudos:
......
......
......
.......
Iš viso:
Ilgalaikio turto nusidėvėjimas
ES paramos nusidėvėjimas
Kitos .....

* Jei pareiškėjas – pelno nesiekiantis ūkio subjektas, ši lentelė nepildoma.

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

X. INFORMACIJA APIE ILGALAIKĮ TURTĄ (LT)*

Straipsnis	Ataskaitiniai metai	Prognoziniai metai

____ metai	____ metai	____ metai	____ metai	____ metai
Žemė
Turto vertė metų pradžioje
Įsigyta per metus
Parduota per metus
Turto likutinė vertė metų pabaigoje
Pastatai
Turto vertė metų pradžioje
Įsigyta turto per metus
Parduota, nurašyta turto per metus
Įsigyto turto vertė metų pabaigoje
Sukaupta nusidėvėjusio turto metų pradžioje
Priskaičiuota
Nurašyto turto nusidėvėjimas
Sukaupta nusidėvėjusio turto metų pabaigoje
Turto likutinė vertė metų pabaigoje
.....
Turto vertė metų pradžioje
Įsigyta turto per metus
Parduota, nurašyta turto per metus
Įsigyto turto vertė metų pabaigoje
Sukaupto nusidėvėjusio turto metų pradžioje
Priskaičiuota
Nurašyto turto nusidėvėjimas
Sukauptas nusidėvėjimas metų pabaigoje
Turto likutinė vertė metų pabaigoje

* Jei pareiškėjas – pelno nesiekiantis ūkio subjektas, ši lentelė nepildoma.

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

XI. INFORMACIJA APIE INVESTICIJAS IR FINANSAVIMO ŠALTINIUS

1. Numatomos investicijos, jų vertė, finansavimo šaltinis ir investavimo terminai
Numatoma investicija	Suma be PVM, Lt	Suma su PVM, Lt	Finansavimo šaltinis ir suma, Lt	Investavimo terminas (metai, mėn.)
Iš viso:
2. Investicijų įgyvendinimo ir paramos išmokėjimo planas
Investicija	Data (metai, mėn.)	Investicijų suma, Lt (be PVM)	Investicijų suma, Lt (su PVM)	Paramos suma, Lt
I etapas
......
Iš viso investicijų:	X	X
I etapo paramos lėšos	X	X
II etapas
.......
Iš viso investicijų:	X	X
II etapo paramos lėšos	X	X
N etapas
.....
Iš viso investicijų:	X	X
N etapo paramos lėšos	X	X
Iš viso:	X

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

XII. INFORMACIJA APIE PASKOLAS IR (ARBA) IŠPERKAMĄJĄ NUOMĄ (LIZINGĄ) (LT)*

1. Turimos paskolos ir (arba) išperkamoji nuoma (Lt) (Nurodoma informacija apie pareiškėjo turimas paskolas ir (arba) išperkamąją nuomą ataskaitinių metų pabaigoje prieš paramos paraiškos pateikimą)
Ar esate paėmęs paskolą? (jeigu taip, užpildykite šią lentelę)	 Taip	 Ne
Paskolos davėjas	Paskolos paskirtis ir gavimo data	suma, tūkst. Lt	palūkanų norma, %	grąžinimo terminas

pradinė	grąžinta iki paramos paraiškos pateikimo datos	likutis iki paramos paraiškos pateikimo datos

Iš viso	XXX	XXX
2. Paskolų aptarnavimas (Lt) (Nurodomas paskolų aptarnavimo grafikas. Jei paskolos yra skirtingų palūkanų, mokamos palūkanos apskaičiuojamas pagal kiekvieną paskolą)
Nr.	Rodikliai	Ataskaitiniai metai	Prognoziniai metai

___ metai	___ metai	___ metai	___ metai	___ metai
1.	Paskolų likutis laikotarpio pradžioje:
1.1.	Ilgalaikė paskola
1.2.	Trumpalaikė paskola
2.	Investicinės paskolos paėmimas
3.	Trumpalaikės paskolos paėmimas
4.	Investicinės paskolos grąžinimas
5.	Trumpalaikės paskolos grąžinimas
6.	Paskolų likutis laikotarpio pabaigoje (1+2+3-4-5)
7.	Paskolų palūkanų mokėjimas
3. Išperkamosios nuomos (lizingo) aptarnavimas (Lt) (Nurodomas išperkamosios nuomos aptarnavimo grafikas. Jei išperkamoji nuoma yra skirtingų palūkanų, mokamos palūkanos apskaičiuojamos pagal kiekvieną išperkamosios nuomos sutartį)
Nr.	Rodikliai	Ataskaitiniai metai	Prognoziniai metai

___ metai	___ metai	___ metai	___ metai	___ metai
1.	Nesumokėtos išperkamosios nuomos dalis laikotarpio pradžioje
2.	Suteikta išperkamosios nuomos suma
3.	Sumokėta išperkamosios nuomos dalis
4.	Nesumokėtos išperkamosios nuomos dalis laikotarpio pabaigoje (1+2-3)
5.	Išperkamosios nuomos palūkanų mokėjimas

* Jei pareiškėjas – pelno nesiekiantis ūkio subjektas, ši lentelė nepildoma.

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

XIII. FINANSINĖS ATASKAITOS1*

Balanso prognozės

_________________________

(įmonės pavadinimas)

Eil. Nr.	STRAIPSNIAI	Ataskaitiniai metai	Prognozės

20... m.	20 ... m.	20 ... m.	20 .. m.	20 ... m.
TURTAS
A.	ILGALAIKIS TURTAS
I.	NEMATERIALUSIS TURTAS
I.1.	Plėtros darbai
I.2.	Prestižas
I.3.	Patentai, licencijos
I.4.	Programinė įranga
I.5.	Kitas nematerialusis turtas
II.	MATERIALUSIS TURTAS
II.1.	Žemė
II.2.	Pastatai ir statiniai
II.3.	Mašinos ir įrengimai
II.4.	Transporto priemonės
II.5.	Kita įranga, prietaisai, įrankiai ir įrenginiai
II.6.	Nebaigta statyba
II.7.	Kitas materialusis turtas
II.8.	Investicinis turtas
II.8.1.	Žemė
II.8.2.	Pastatai
III.	FINANSINIS TURTAS
III.1.	Investicijos į patronuojamąsias ir asocijuotąsias įmones
III.2.	Paskolos asocijuotosioms ir patronuojamosioms įmonėms
III.3.	Po vienerių metų gautinos sumos
III.4.	Kitas finansinis turtas
IV.	KITAS ILGALAIKIS TURTAS
IV.1.	Atidėtojo mokesčio turtas
IV.2.	Kitas ilgalaikis turtas
B.	TRUMPALAIKIS TURTAS
I.	ATSARGOS, IŠANKSTINIAI APMOKĖJIMAI IR NEBAIGTOS VYKDYTI SUTARTYS
I.1.	Atsargos
I.1.1.	Žaliavos ir komplektavimo gaminiai
I.1.2.	Nebaigta gamyba
I.1.3.	Pagaminta produkcija
I.1.4.	Pirktos prekės, skirtos perparduoti
I.2.	Išankstiniai apmokėjimai
I.3.	Nebaigtos vykdyti sutartys
II.	PER VIENERIUS METUS GAUTINOS SUMOS
II.1.	Pirkėjų įsiskolinimas
II.2.	Patronuojamųjų ir asocijuotųjų įmonių skolos
II.3.	Kitos gautinos sumos
III.	KITAS TRUMPALAIKIS TURTAS
III.1.	Trumpalaikės investicijos
III.2.	Terminuotieji indėliai
III.3.	Kitas trumpalaikis turtas
IV.	PINIGAI IR PINIGŲ EKVIVALENTAI
TURTO, IŠ VISO:
NUOSAVAS KAPITALAS IR ĮSIPAREIGOJIMAI
C.	NUOSAVAS KAPITALAS
I.	KAPITALAS
I.1.	Įstatinis (pasirašytasis)
I.2.	Pasirašytasis neapmokėtas kapitalas (-)
I.3.	Akcijų priedai
I.4.	Savos akcijos (-)
II.	PERKAINOJIMO REZERVAS (REZULTATAI)
III.	REZERVAI
III.1.	Privalomasis
III.2.	Savoms akcijoms įsigyti
III.3.	Kiti rezervai
IV.	NEPASKIRSTYTASIS PELNAS (NUOSTOLIAI)
IV.1.	Ataskaitinių metų pelnas (nuostoliai)
IV.2.	Ankstesnių metų pelnas (nuostoliai)
D.	DOTACIJOS, SUBSIDIJOS
E.	MOKĖTINOS SUMOS IR ĮSIPAREIGOJIMAI
I.	PO VIENERIŲ METŲ MOKĖTINOS SUMOS IR ILGALAIKIAI ĮSIPAREIGOJIMAI
I.1.	Finansinės skolos
I.1.1.	Lizingo (finansinės nuomos) ar panašūs įsipareigojimai
I.1.2.	Kredito įstaigoms
I.1.3.	Kitos finansinės skolos
I.2.	Skolos tiekėjams
I.3.	Gauti išankstiniai apmokėjimai
I.4.	Atidėjiniai
I.4.1.	Įsipareigojimų ir reikalavimų padengimo
I.4.2.	Pensijų ir panašių įsipareigojimų
I.4.3.	Kiti atidėjiniai
I.5.	Atidėtojo mokesčio įsipareigojimas
I.6.	Kitos mokėtinos sumos ir ilgalaikiai įsipareigojimai
II.	PER VIENERIUS METUS MOKĖTINOS SUMOS IR TRUMPALAIKIAI ĮSIPAREIGOJIMAI
II.1.	Ilgalaikių skolų einamųjų metų dalis
II.2.	Finansinės skolos
II.2.1.	Kredito įstaigoms
II.2.2.	Kitos skolos
II.3.	Skolos tiekėjams
II.4.	Gauti išankstiniai apmokėjimai
II.5.	Pelno mokesčio įsipareigojimai
II.6.	Su darbo santykiais susiję įsipareigojimai
II.7.	Atidėjiniai
II.8.	Kitos mokėtinos sumos ir trumpalaikiai įsipareigojimai
NUOSAVO KAPITALO IR ĮSIPAREIGOJIMŲ IŠ VISO:

________________

1 Finansinių ataskaitų formos gali būti koreguojamos, atsižvelgiant į įmonės tipą bei nepažeidžiant verslo apskaitos standartų reikalavimų.

* Jei pareiškėjas – pelno nesiekiantis ūkio subjektas, finansinės ataskaitos neteikiamos.

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

Pelno (nuostolių) prognozės

_________________________

(įmonės pavadinimas)

Eil. Nr.	STRAIPSNIAI	Ataskaitiniai metai	Prognozės

20... m.	20 ... m.	20... m.	20... m.	20 ... m.
I.	PARDAVIMO PAJAMOS
II.	PARDAVIMO SAVIKAINA
III.	BENDRASIS PELNAS (NUOSTOLIAI)
IV.	VEIKLOS SĄNAUDOS
IV.1	Pardavimo
IV.2	Bendrosios ir administracinės
V.	TIPINĖS VEIKLOS PELNAS (NUOSTOLIAI)
VI.	KITA VEIKLA
VI.1.	Pajamos
VI.2.	Sąnaudos
VII.	FINANSINĖ IR INVESTICINĖ VEIKLA
VII.1.	Pajamos
VII.2.	Sąnaudos
VIII.	ĮPRASTINĖS VEIKLOS PELNAS (NUOSTOLIAI)
IX.	PAGAUTĖ
X.	NETEKIMAI
XI.	PELNAS (NUOSTOLIAI) PRIEŠ APMOKESTINIMĄ
XII.	PELNO MOKESTIS
XIII.	GRYNASIS PELNAS (NUOSTOLIAI)

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

Pinigų srautų prognozės

_________________________

(įmonės pavadinimas)

Eil. Nr.	STRAIPSNIAI	Ataskaitiniai metai	Prognozės

20... m.	20... m.	20... m.	20... m.	20... m.
I.	Pagrindinės veiklos pinigų srautai
I.1.	Grynasis pelnas (nuostoliai)
I.2.	Nusidėvėjimo ir amortizacijos sąnaudos
I.3.	Po vienerių metų gautinų sumų (padidėjimas) sumažėjimas
I.4.	Atsargų (padidėjimas) sumažėjimas
I.5.	Išankstinių apmokėjimų (padidėjimas) sumažėjimas
I.6.	Nebaigtų vykdyti sutarčių (padidėjimas) sumažėjimas
I.7.	Pirkėjų įsiskolinimo (padidėjimas) sumažėjimas
I.8.	Dukterinių ir asocijuotų įmonių skolų (padidėjimas) sumažėjimas
I.9.	Kitų gautinų sumų (padidėjimas) sumažėjimas
I.10.	Kito trumpalaikio turto (padidėjimas) sumažėjimas
I.11.	Ilgalaikių skolų tiekėjams ir gautų išankstinių apmokėjimų padidėjimas (sumažėjimas)
I.12.	Trumpalaikių skolų tiekėjams ir gautų išankstinių apmokėjimų padidėjimas (sumažėjimas)
I.13.	Pelno mokesčio įsipareigojimų padidėjimas (sumažėjimas)
I.14.	Su darbo santykiais susijusių įsipareigojimų padidėjimas (sumažėjimas)
I.15.	Atidėjinių padidėjimas (sumažėjimas)
I.16.	Kitų mokėtinų sumų ir įsipareigojimų padidėjimas (sumažėjimas)
I.17.	Ilgalaikio materialiojo ir nematerialiojo turto perleidimo rezultatų panaikinimas
I.18.	Finansinės ir investicinės veiklos rezultatų panaikinimas
I.19.	Kitų nepiniginių straipsnių panaikinimas
Grynieji pagrindinės veiklos pinigų srautai
II.	Investicinės veiklos pinigų srautai
II.1.	Ilgalaikio turto (išskyrus investicijas) įsigijimas
II.2.	Ilgalaikio turto (išskyrus investicijas) perleidimas
II.3.	Ilgalaikių investicijų įsigijimas
II.4.	Ilgalaikių investicijų perleidimas
II.5.	Paskolų suteikimas
II.6.	Paskolų susigrąžinimas
II.7.	Gauti dividendai, palūkanos
II.8.	Kiti investicinės veiklos pinigų srautų padidėjimai
II.9.	Kiti investicinės veiklos pinigų srautų sumažėjimai
Grynieji investicinės veiklos pinigų srautai
III.	Finansinės veiklos pinigų srautai
III.1.	Pinigų srautai, susiję su įmonės savininkais
III.1.1.	Akcijų išleidimas
III.1.2.	Savininkų įnašai nuostoliams padengti
III.1.3.	Savų akcijų supirkimas
III.1.4.	Dividendų išmokėjimas
III.2.	Pinigų srautai, susiję su kitais finansavimo šaltiniais
III.2.1.	Finansinių skolų padidėjimas
III.2.1.1.	Paskolų gavimas
III.2.1.2.	Obligacijų išleidimas
III.2.2.	Finansinių skolų sumažėjimas
III.2.2.1.	Paskolų grąžinimas
III.2.2.2.	Obligacijų supirkimas
III.2.2.3.	Sumokėtos palūkanos
III.2.2.4.	Lizingo (finansinės nuomos) mokėjimai
III.2.3.	Kitų įmonės įsipareigojimų padidėjimas
III.2.4.	Kitų įmonės įsipareigojimų sumažėjimas
III.2.5.	Kiti finansinės veiklos pinigų srautų padidėjimai
III.2.6.	Kiti finansinės veiklos pinigų srautų sumažėjimai
Grynieji finansinės veiklos pinigų srautai
IV.	Ypatingųjų straipsnių pinigų srautai
IV.1.	Ypatingųjų straipsnių pinigų srautų padidėjimas
IV.2.	Ypatingųjų straipsnių pinigų srautų sumažėjimas
V.	Valiutų kursų pasikeitimo įtaka grynųjų pinigų ir pinigų ekvivalentų likučiui
VI.	Grynasis pinigų srautų padidėjimas (sumažėjimas)
VII.	Pinigai ir pinigų ekvivalentai laikotarpio pradžioje
VIII.	Pinigai ir pinigų ekvivalentai laikotarpio pabaigoje

XIV. INFORMACIJA APIE ŪKIO SUBJEKTO EKONOMINIO GYVYBINGUMO RODIKLIUS* (Nurodomi apskaičiuoti ekonominį gyvybingumą pagrindžiantys rodikliai (paskolų padengimo, skolos ir veiklos pelningumą įrodantys rodikliai) PASTABA. Naujai įregistruotų kooperatinių bendrovių (kooperatyvų) ekonominį tinkamumą pagrindžiantys rodikliai apskaičiuojami vadovaujantis ūkinės veiklos pradžios balanso ir 5 (penkerių) prognozinių metų pelno (nuostolių), balanso ir pinigų srautų ataskaitų duomenimis)

Rodikliai	Praėjusieji metai	Ataskaitiniai metai	Prognoziniai metai

___ metai	___ metai	___ metai	___ metai	___ metai
Paskolų padengimo
Skolos
Pelningumo

* Jei pareiškėjas – pelno nesiekiantis ūkio subjektas, ši lentelė nepildoma.

XV. INFORMACIJA APIE PROJEKTO EKONOMINĘ IR SOCIALINĘ NAUDĄ

(Atliekamas ekonominis ir socialinis projekto vertinimas: nauja ekonominė veikla atitinkamoje vietovėje, aukštesnės kokybės, didesnės pridėtinės vertės produktai, naujos ilgalaikės darbo vietos ir papildomos pajamos, kt.)

_________________________ (pareiškėjo (jei pareiškėjas – juridinis asmuo – atstovo) pareigos)	____________ (parašas)	__________________ (vardas, pavardė)

Pareiškėjo (jei pareiškėjas – juridinis asmuo – atstovo) arba jo įgalioto asmens parašas ____

_________________

Papildyta priedu:

Nr. 3D-320, 2010-04-02, Žin., 2010, Nr. 42-2033 (2010-04-12), i. k. 1102330ISAK003D-320

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-512, 2009-07-15, Žin., 2009, Nr. 85-3620 (2009-07-18), i. k. 1092330ISAK003D-512

Dėl žemės ūkio ministro 2009 m. vasario 10 d. įsakymo Nr. 3D-81 "Dėl Lietuvos žuvininkystės sektoriaus 2007–2013 metų veiksmų programos antrosios prioritetinės krypties "Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara" priemonės "Žvejyba vidaus vandenyse" veiklos srities "Investicijos į vidaus vandenų žvejybos infrastruktūrą" įgyvendinimo taisyklių patvirtinimo" pakeitimo

2.

Lietuvos Respublikos žemės ūkio ministerija, Įsakymas

Nr. 3D-320, 2010-04-02, Žin., 2010, Nr. 42-2033 (2010-04-12), i. k. 1102330ISAK003D-320

Dėl žemės ūkio ministro 2009 m. vasario 10 d. įsakymo Nr. 3D-81 "Dėl Lietuvos žuvininkystės sektoriaus 2007–2013 metų veiksmų programos antrosios prioritetinės krypties "Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara" priemonės "Žvejyba vidaus vandenyse" veiklos srities "Investicijos į vidaus vandenų žvejybos infrastruktūrą" įgyvendinimo taisyklių patvirtinimo" pakeitimo

3.

Lietuvos Respublikos žemės ūkio ministerija, Įsakymas

Nr. 3D-108, 2011-02-11, Žin., 2011, Nr. 20-984 (2011-02-17), i. k. 1112330ISAK003D-108

Dėl žemės ūkio ministro 2009 m. vasario 10 d. įsakymo Nr. 3D-81 "Dėl Lietuvos žuvininkystės sektoriaus 2007–2013 metų veiksmų programos antrosios prioritetinės krypties "Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara" priemonės "Žvejyba vidaus vandenyse" veiklos srities "Investicijos į vidaus vandenų žvejybos infrastruktūrą" įgyvendinimo taisyklių patvirtinimo" pakeitimo